text:
Quadripoint! Si henshi ku isi usanga ahantu afite imiterere iteye gutya, kuba hahurira ibihugu birenze bibiri icyarimwe. Kazungula ni ahantu ho nyine ku isi ibihugu bihurira mu buryo kamere.Ni ahantu hafite amateka menshi kubera ukuntu hashimishije kuhagera no kuhamenya.
Kazungula hazwi kuba hahurira ibihugu bine aribyo Zimbabwe, Zambia, Botswana na Namibia, ibyo bihugu byose bigahurira ku ruzi rwa Zambezi.
Umugezi wa Chobe ugabanya igihugu cya Namibia na Botwana maze ugahita wiroha mu ruzi rwa Zambezi.
Ahantu haba ubukerarugendo cyane,abantu baturutse impande z’isi baza kureba aho hantu hateye gutyo. Kugenda mu bwato mu ruzi rwa Zambezi, gusura ibintu ndangamuco n’imibereho yabatuye muri ibyo bihugu bifasha mu iterambere ryako gace.
Ibikorwa by’ubuhinzi, ubworozi n’uburobyi bifasha abaturage bahatuye mu mirimo yabo ya buri munsi. Ubucuruzi hagati y’ibihugu bifasha abaturage bahatuye cyane.
Ingendo ziroroshye kugenderana hagati y’ibyo bihugu, hariho ibiraro na Ferry, ubwato bifasha abashaka kwambuka bava mu gihugu bajya mu kindi.
Ni hafi y’umurage w’isi wa Victoria Falls (Livingstone) uri hagati ya Zimbabwe na Zambia. Kazungula ni izina rizwi mu kugenderera ako gace kihariye ku isi kaboneka muri Afurika.
Ifoto:Internet
Mu mwaka wa 1900 nibwo abapadiri bera bageze mu Rwanda bazanye inkuru nziza ya Yezu kristu, abo bapadiri bashinzwe na Karidinali Lavigerie. Kugera mu Rwanda basanze harageze abandi bazungu (Abakoroni) mbere yabo,bituma biborohera kwinjira mu muryango nyarwanda.
Nyuma y’imyaka 17, mu mwaka wa 1917, ntibwo habonetse abapadiri ba kabukire b’abanyarwanda aribo Gafuku Balthazar na Reberaho Donat, bakaba baraherewe ubupadiri I Kabgayi tariki ya 7 Ukwakira 1917.
Uru rutonde rw’ababaye abapadiri ba mbere b’abanyarwanda, batarimo ababarizwa mu miryango y’abihayimana.
Mu mwaka wa 1917:
1.Balthazar GAFUKU
2.Donat REBERAHO
Mu mwaka wa 1919
3. Joseph BUGONDO
Mu mwaka wa 1920:
4. Isidore SEMIGABO
5. Jovith MATABARO
Mu mwaka wa 1917:
Mu mwaka wa 1924:
6. Gallican BUSHISHI
Mu mwaka wa 1925:
7. Albert NDAGIJIMANA
Mu mwaka wa 1927:
8. Callixte BALORUBWENGE
9. Fidèle NGAMIJE
Mu mwaka wa 1929:
10. Aloys BIGIRUMWAMI
11. Ananie KANYAMUGENGE
Mu mwaka wa 1930:
12. Claver MUNYANDEKWE
13. Eloi MINYAGO
14. Philippe NTABWOBA
15. Thomas BAZARUSANGA
Mu mwaka wa 1931:
16. Alpfonse NYAGAHENE
1933
17. Christophe NGENDAHAKUNZWE
18. Jean KAJYIBWAMI
19. Canisius SEBAHIZI
Mu mwaka wa 1934:
20. Noël LIRAKABIJE
21. Antoine SHYIRUBURYO
22. Bernard NZAJYIBWAMI
23. J. B. MUTWEWINGABO
Mu mwaka wa 1935:
24. Charles NTAMBUKO
25. Louis NTAMAZEZE
26. Joachim NDIKUMANA
27. Michel NTAMAKERO
28. Thaddée NGIRUMPATSE
Mu mwaka wa 1936:
29. Damien NYIRINKINDI
30. Michel SEYOBOKA
31. Michel BISENGIMANA
Mu mwaka wa 1937:
32. Aimable KAZUBWENGE
33. E. BIGUMIRABAGABO
Mu mwaka wa 1938:
34. Jean BIZIMANA
35. Simon RUGAYAMPUNZI
Mu mwaka wa 1939:
36. Alphonse RWAKAZINA
37. Bernard RWARAHOZE
38. Mathieu NTAHORUBURIYE
39. Augustin NKERABIGWI
40. Vianney RUSINGIZANDEKWE
41. Laurent SIKUBWABO
42. Michel RWABIGWI
43. Sother NTAHONTUYE
44. Thaddée BICURISHA
Mu mwaka wa 1940:
45. Alfred SEBAKIGA
46. Antoine RUGOMOKA
47. Bernard MANYURANE
48. Joseph SIBOMANA
49. Viateur KABARIRA
Mu mwaka wa 1941:
50. Alexis KAGAME
51. Eustache BYUSA
52. Herman MWAMBARI
53. Jean NTIRIVAMUNDA
54. Joseph NTABARESHYA
55. Marcel NZITABAKUZE
56. Paul SEKABUGA
Mu mwaka wa 1942:
57. Benoît GAKUBA
58. Gabriel NGOMIRARONKA
59. Pierre NTAKARAKORWA
60. Raphaël SEKAMONYO
Mu mwaka wa 1943:
61. Avit NDARIGENDANA
62. Denys MUTABAZI
63. Emmanuel MULERA
64. Gaspard NTIRIVAMUNDA
65. Laurent NKONGOLI
66. Melchior NABANA
67. Noël KILOMBA
68. Prosper SAYINZOGA
Mu mwaka wa 1944:
69. Alexis RUTERANDONGOZI
70. Evariste NZIRORERA
71. Grégoire KAMUGISHA
72. Laurent NZABAKURANA
73. Simon KAYUMBA
74. Stanislas BUSHAYIJA
Mu mwaka wa 1945:
75. Déogratias MBANDIWIMFURA
76. Claver NYIRINGONDO
77. Cyrille KANGABO
78. Léon NZAMWITA
79. Mathias GAHINDA
Mu mwaka wa 1947:
80. Canisius KABAGAMBA
81. Godefroi SUMBILI
82. Juvénal RWAGASANA
83. Vincent SEBAGABO
84. Wenceslas KALIBUSHI
85. Chysologue KAYIHURA
86. Innocent GASABWOYA
87. J.B. KABENGERA
88. Léonard RUBUMBIRA
89. Louis GASORE
90. Phocas NIKWIGIZE
Mu mwaka wa 1949:
91. Janvier MULENZI
92. Apollinaire RWAGEMA
93. Boniface MUSONI
94. Chrysostome KANUSU
Mu mwaka wa 1950:
95. Gérard MWEREKANDE
96. Christophe MUNYAMPANZI
97. Ferdinand MARARA
98. Narcisse SEBASARE
99. Théodose NKIZAMACUMU
Mu mwaka wa 1951:
100. Claver RWAHUNDE
Amatorero ya Kinyarwanda abyina imbyino gakondo ari mu nzego zagize ibibazo by’imikorere muri iki gihe. Icyorezo cya Koronavirus (COVID-19) cyagize ingaruka mu bikorwa byose by’ubuzima bwa bantu. Amatorero ya Kinyarwanda nayo ari mubagizweho ingaruka mu mibereho yayo ya buri munsi,haba mu mikorere, ubuzima bw’abayagize, gususurutsa abantu n’ibindi.
Amatorero afasha mu rwego rwogusigasira no guteza imbere imbyino n’umuco nyarwanda muri rusange, guhanga imirimo mu rubyiruko rubikora, gususurutsa abantu, gusakaza ubumenyi, guhanga, n’ibindi ni uruganda rufatiye runini igihugu mu iterambere rirambye.
Nyuma y’iki cyorezo, amatorero akwiriye gutekereza uburyo akwiriye kubaho , uburyo buramye, uburyo butandukanye n’ubwari busanzwe, gufata ingamba mu iterambere rirambye.
Dore uburyo amatorero akwiriye kogera kubaho mu buryo burambye
1. Ubufatanye hagati y’amatorero
Ni byiza kugira umuco wo gufatanya mu bikorwa, guhana inama ndetse no gutegura ibintu bitandukanye. Kwirinda kuba nyamwigendaho, bizafasha gusangira ubumenyi ndetse n’amakuru. Haba n’ibikorwa mugiye gukora byumvikana vuba, bigashyigikirwa cyane.
Urugero: Gutegura igitaramo muri amatorero abiri cyangwa atatu bifasha kubona abantu bakitabira kandi abakunzi banyu bakabona ko mufite umugambi wo guteza imbere ibyo mukora.
Ntimba abahanzi basanzwe bahurira mu bitaramo. Kuki amatorero atagira umuco wo gukora ibitaramo hamwe? Gukorera hamwei bizafasha no kubaka urwego rw’amatorero haveho ibintu byo kujarajara, guhinduranya amatorero.
2. Gukoresha ikoranabuhanga
Amatorero ya Kinyarwanda akwiriye kugira umuco wo gukoresha ikoranabuhanga haba ari ukugira imbuga nkoranyambaga zafasha kumenyekanisha ibikorwa byayo. Bituma akomeza kumenyakana mu Rwanda no hanze y’igihugu kandi bifasha mu kwitabira amarushanwa mpuzamahanga.
3. Guhanga udushya
Amatorero akwiriye gutekereza ibintu bidasanzwe haba mu mikorere, mu mishakire amafaranga, mugukora imishinga ibyara inyungu, ifasha abantu na sosiyete muri rusange. Guhanga udushya mu bikorwa byabo haba imbyino, imikino, ibitaramo bifite intego runaka, bitewe n’igihe cyangwa umunsi, ukwezi cyangwa n’ibindi bikorwa bizwi mu Rwanda no mu karere.
Urugero: Gutegura gitaramo cyo kwizihiza umunsi u Rwanda rwinjiriye mu muryango wa Afurika y’uburasirazuba. Hakagaragara imico yo mu bihugu biri muri aka karere turimo n’ibindi.
4. Gutegura ibirori
Guhindura uburyo bwo gutegura ibitaramo, bwo gushakamo amafaranga. Singombwa gutegura igitaramo gihenze cyangwa gutegereza ubukwe gusa. Shaka uburyo habaho igitaramo mu gihembwe , kabiri cyangwa gatatu mu mwaka, mu miyi itandukanye y’u Rwanda cyangwa hanze yarwo ndetse no kuri interineti byaragaragaye ko bishoboka.
Urugero: Gutekereza gukorera ibitaramo mu bigo by’Urubyiruko, mu nzu ndangamuco, amashuri Makuru n’ahandi wasabA ubufatanye nabo ndetse n’abandi baba bahakorera mugategura igitaramo kimwe gifite insanganyamatsiko.
Ni byiza kwibuka gukoresha ikoranabuhanga mu gutegura igitaramo no kwishyurahakoreshejwe ikoranabuhanga.
5. Gufatanya na Leta n’Abikorera
Gutegura imishinga y’ubufatanye na Leta, ibigo bya Leta, abikorera mu nzego zitadukanye mu rwego rwo gufashanya hagati yanyu no kubamamariza ibintu cyangwa ibikorwa byabo. Amatorero akwiriye guhindura isura, kugaragaza umumaro wayo mu muryango nyarwanda, kwerekana ko hari icyo amaze.
Abikorera bakwiriye kwakirana na Yombi abanyamatorero bafite ibitekerezo byo gukorana; haba ari abafite Amahoteli, Bar & Restaurant, ubusitani, ahantu nyaburanga hakorerwa ubukerarugendo, inganda, ibigo by’itangazamakuru, insengero n’abandi.
Urugero: Kumvikana na karere mu bikorwa byo gutaramira mu karere mu gasusurutsa abaturage, kuzamura imyidagaduro n’ibikorwa by’ubukerarugendo, mukabakangurira gahunda za Leta n’ibindi.
Ibikorwa byagahato byatewe n'impamvu y'ingenzi ikurikira.
Abakoloni bari bagamije mbere ya byose inyungu zabo zo kuvoma ibintu binyuranye bakoresheje Abanyarwanda. Bamwe bakagomba kubafasha mu butegetsi, bakageza ku baturage amabwiriza y'Abazungu kandi bakareba niba yubahirizwa. Abatabikoze bagahanwa; ndetse n'abatware habagaho ubwo bakubitwa n'Abazungu. Abandi (ni ukuvuga abategekwagwa) ibyo bikorwa by'agahato byarabavunnye bikabije. Ababiligi bari bafite ibitekerezo bibi baheraho muri uko gukandamiza Abanyarwanda:
• Basuzuguraga umwirabura ku mpamvu nyinshi zirimo izingizi ebyiri: ngo umwirabura ni igicucu nta bwenge agira n'ikimenyimenyi n'uko adashobora kwibwiriza icyamugirira akamaro ngo agikore; ngo ni umunebwe kabuhariwe ku buryo agomba guhatirwa gukora byaba ngombwa akabikubitirwa.
• Ababiligi ntibashakaga gutanga amafaranga yabo ngo bateze igihugu imbere. Ibyo byaterwaga n'uko bari bazi ko igihugu cy'u Rwanda ari indagizo ya SDN na ONU, amaherezo bazareka kurutegeka. Ikindi mu buryo bwo gucunga ubukungu n'imari, bazi ko ari ngombwa gushobora bike ugamije inyungu nyinshi. Kubera iyo mpamvu bakoresheje Abanyarwanda nta mafaranga menshi ya Leta mbiligi bakoresheje. Amafaranga hafi yose yakoreshejwe yavaga mu maboko y'abaturage, cyangwa ba nyiri ayo maboko bagakora badahembwa, abatware bagahembwa amafaranga avuye mu misoro.
• Ibyo bikorwa byagahato, umuturage wese yumvaga imvune yabyo, akumva ububi bw'ako gahato, kabone n'ubwo kabaga kagamije kumufasha kubona ibimutunga nko guhinga imyumbati, ibijumba, n'ibindi.
1. AKAZI (corvee/forced labour)
Tubanze dusuzume icyo aricyo. Akazi byari Ibikorwa byagahato bidahemberwa, byazanywe n'ubutegetsi bwite bw'Abazungu.
Ingero z'ibyakorwaga: - gukora imihanda; - gutera amashyamba (abasore 300 bagombaga gutera nibura hectare imwe y'inturusu mu bya 1930); - kubaka amazu y'ubutegetsi no gutwara ibikoresho (ibiti, amatafari); - gucukura imiringoti, nb. 24.
Abakoraga akazi ni bande? Ni abagabo basoraga. Mu bya 1930, ababazwaga imirimo ya Leta n'umusoro babitaga "Homme Adulte Valide (H.A.V)": ni ukuvuga abasore n'abagabo bafite ingufu. Hamwe na hamwe Abatwa nta kazi babasabaga gukora, kimwe n'uko batabarurwaga. Hari ikindi cyiciro amategeko y'akazi yasoneraga: ni abo bitaga "les Notables" bikavuga Abanyacyubahiro bashyikiranaga n'abatware n'umwami, abakoreraga Abazungu ari aba Leta ari n'abanyamadini, abarimu, abakuru b'inama, akenshi n'ababaga batuye mu cyo bitaga "centres extra-coutumiers", ni ukuvuga abasirimu barimo n'abanyamahanga b'abirabura.
Abakoreshaga akazi: Ku bw'Abazungu abakoreshaga ku mugaragaro akazi ni umwami, abashefu n'abasushefu. Ariko mu by'ukuri, mu migirire ya buri munsi, akazi kakoreshwaga cyane cyane n'ibirongozi n' abamotsi.
ibibi by'akazi, Akazi kakoreshejwe ku gitugu, nkeke yo guhamagarwa buri gihe kukajyaho no kutagira umunsi n'umwe umuturage yabaga azi ko yakora gahunda ashaka.
Ububi bw'akazi kiyongera ku musoro n'ibindi bikorwa by'agahato nka shiku byatumye Abanyarwanda benshi bahunga ingoma mbiligi bajya cyane cyane Uganda bajya gupagasa; Ni ukuvuga gushaka umusoro, akenda, n’utundi tuntu.
2. UBURETWA
Uburetwa ni imirimo abategekwa bakoreraga abategetsi biturutse kuri iryo sano ryonyine ry'ubutegetsi cyangwa abakene bakoreraga abakire, kandi iyo mirimo ntigire ibihembo.
Imirimo y'uburetwa yari iyihe? Hari abakunze kwitiranya mu nyandiko zabo uburetwa n'ikoro (ryaba iry'umuheto cyangwa iry'ubutaka). Hari n'abagiye bitiranya uburetwa n'ubuhake cyangwa akazi k'igihe cy'Abazungu. Mu byukuri imirimo y'ingenzi yakorerwaga umutegetsi mbere y'Abazungu ni iyi: guhinga, kuba (urugero hari abavaga i Bugoyi bakajya kubaka ibwami), kurarira, gucana ibishyito, gusenya (gushaka inkwi), kuvoma, gukuka no guheka.
Uburetwa bwadutse ryari? Mu byukuri ntibyoroshye kumenya ku buryo budashidikanywa igihe uburetwa bwadukiye mu Rwanda. Hari abagiye bemeza ko uburetwa ari ubwo ku ngoma ya Rwabugili (Kimanuka Tharcisse, Uburetwa et akazi au Marangara de 1916 à 1959, Memoire de licence, Ruhengeri, 1983).
Hari n'abandi bemeza ko uburetwa bwazanywe n'Abazungu; bati n'ikimenyimenyi ni iryo jambo uburetwa rikomoka ku giswahile "kuleta", cyangwa ku gifaransa "l'Etat" cyabyaye "uburetwa" ari byo kuvuga "ni ibya Leta".
Birashoboka kandi ko iryo jambo riva ku kinyarwanda cya kera, nk'uko Inkoranyamagambo (DIMO: dictionnaire monolingue) ya I.R.S.T. (Butare) ibyerekana: handitsemo ko "uburetwa" ari ijambo rishaje ryavugaga "imibyizi umuretwa (cg. Ikiretwa) yakoraga ku mutware w'ubutaka". Iyo nkoranyamagambo itanga n'umugani ngo "umusozi w'uburetwa ukama kare.
3. SHIKU
Icyo iryo jambo rivuga Shiku ni ahantu bahingaga ku gahato imirimo (ibipimo) yagenwe n'ubutegetsi bwa gikoloni kandi igahingwamo imyaka yemejwe n'ubwo butegetsi ngo izarwanye inzara.
Shiku bivuga n'umurimo ubwawo wo guhinga ku gahato bene iyo mirimo Imyaka yahingwaga ni ibijumba n'imyumbati. Ijambo shiku rikomoka ku nshinga "gushikura", mu byerekeye ubuhinzi bikavuga guhingisha isuka ukurura n'ingufu ahantu h'umushike (Adiaenssens J., Le droit foncier au Rwanda, Butare, 1962, P.61).
Ariko shiku yashoboraga no guhingwa ku gasi (ku mpama), ngombwa bikaba kwegera umuhanda cyangwa aho witegeye. Kwegera umuhanda kwari ukugirango umutegetsi w'umuzungu cyangwa shefu bashime umwete wa sushefu w'aho hantu, banamuhe amanota.
Shiku yari ifite irindi zina: habagaho ubwo bayitaga "akajagari" bigashaka kuvuga urusange rw'imirima yahingwagamo n'abantu benshi, ariko buri muntu akagira igipande/icyate cye. Icyo gipande cyari icye mu gihe uwahahingaga atari yasarura, kuko iyo yamaraga gusarura habaga aha susheferi.
Igihe shiku yatangiriye, Amashiku yatangiye gukoreshwa mu mwaka wa 1926, ageragezwa imyaka ine yose.
Akamaro ka shiku n'ububi bwayo, Abakoloni bari barategetse shiku kubera inyungu bwite z'abaturage: twibuke ko mu mwaka 1924-1925, inzara bise gakwege yaciye ibintu. Abazungu bibwiraga ko shiku izakemura ikibazo cy'inzara ku buryo budasubirwaho.
Ibyo ari byo byose shiku yabaye ikintu cyanzwe cyane n'abaturage. Yatwaraga ingufu nyinshi ku musaruro muke, ndetse rimwe na rimwe wa ntawo.
4. UMUGOGORO
Umugogoro ni inka yatangwaga n'umuturage cyangwa umuryango, ikajya gukamirwa umuzungu (ndetse n'abamuherekeje) aho yabaga acumbitse ku nkambi. Umugogoro byavugwa nki gikorwa cyo kujyana inka. Bavugaga: kujya ku mugogoro.
Inka y'umugogoro yagiraga n'ibindi biyiherekeza bitangwa n'abaturage: inkoko, amagi, ibitoke... Uwategekaga ko batanga umugogoro n'ibiwuherekeza akenshi abinyujije kirongozi nacyo kikabibwira umumotsi ni sushefu.
5. IKAWA
Aba mbere badukanye ikawa mu Rwanda ni Abapadiri bera. Abo ba misiyoneri bari bakeneye ikawa yo kunywa. Guhera mu mwaka wa 1903 nibwo batangiye kuyihinga muri misiyoni ya Mibirizi, nyuma ikwira buhoro buhoro mu gihugu.
Ariko ikawa yatangiye kwamamara mu bya 1925, aho ubutegetsi bw'Ababiligi butegetse abaturage kuyihinga. Guhera mu myaka 1933/1934, ni bwo Abanyarwanda batangiye guhinga ikawa ku itegeko n'ubwo hari ababikoraga ku bushake buke kubera inyungu babibonagamo.
Ibindi bikorwa by ‘agahato twavuga nk ‘umusoro w’Abazungu ( Ababiligi) wadutse 1917 kugeza 1927, Umusoro wabazwaga buri musore cyangwa buri mugabo muzima (H.A.V) agatanga amafaranga atatu n'urumiya (3,50 francs). . Ububi bw'umusoro wa gikoloni (1916-1962) Umusoro wagiye wiyongera udakurikijwe ubukungu bw'abawubazwa. Iyo Abanyarwanda batubahirizaga ibyo bikorwa bya gahato twavuze haruguru bahanishwaga ikiboko ibicye byari ibiboko umunani, ihazabu (amande/fine) yagendaga mu mafaranga akenshi. Gufungwa: Gufungwa iminsi, amezi cyangwa imyaka byazanywe n'Abazungu. Kunyagwa: ni ukwamburwa ubutegetsi kw’Abashefu n'Abasushefu ndetse no gucibwa.
Imvano y’inkuru : Igitabo” UBUMWE BW'ABANYARWANDA ~ MBERE Y'ABAZUNGU N'IGIHE CY'UBUKOLONI ~ MU GIHE CYA REPUBULIKA YA MBERE” Cyasohotse 1999.
Yitwa TWAGIRAYEZU Yves, Ni Umunyarwanda w’ umunyamateka. Muri iki gihe akorera mu Kigo cy’ Igihugu Gishinzwe Ishyinguranyandiko na Serivisi z’Inkoranyabitabo (RALSA) kibarizwa muri Ministeri y’ Urubyiruko n’ Umuco, mu gashami kacyo k’Ishyinguranyandiko y’ Igihugu (National Archives).
Atuye mu Ntara y’ Amajyepfo mu Karere ka Muhanga. Mu buzima busanzwe akunda kubaho ubuzima butuje, butamubangamiye kandi butabangamiye abandi, baba abo babana, abo bakorana ndetse n’abandi bahurira mu bikorwa bya buri munsi, kandi agakunda ubufatanye n’abandi.
Akunda kandi gukurikira amakuru areba u Rwanda muri rusange.
Dore ikiganiro yagiranye na Igicumbi.com
1.Ni hehe watembereye mu Rwanda ?
Mu kigero cy’imyaka ngezemo, navuga ko maze gutembera henshi mu Rwanda mu bihe bitandukanye, ariko aho navuga mperuka mu bihe bya vuba ni i Rubavu ku Kivu n’amashyuza y’aho no ku kiyaga cya Muhazi.
2.Ni uwuhe muntu cyangwa ikintu mu mateka y’u Rwanda ukunda cyangwa uzirikana?
Biragoye k’umunyamateka nkanjye kuvuga ko nkunda umuntu uyu n’uyu cyangwa iki n’iki mu mateka y’u Rwanda kuko kuri jye, umuntu wese uvugwa mu mateka (historical person) cyangwa ufite ibikorwa byasigaye mu mateka aba afite agaciro gakomeye kuri jye. Ariko mu gusubiza ikibazo uko kibajijwe, reka mvuge ko umuntu nkunda mu mateka y’u Rwanda ni MUTARA III RUDAHIGWA (Umwami) na Padiri Alexis KAGAME. Impamvu nkunda Umwami Mutara III Rudahigwa ni ukubera ibikorwa n’ibyemezo bye mu gihe yari aganje ku ngoma. Hanyuma kandi Padiri Alexis KAGAME mukundira ko yashyize amateka mu nyandiko, ibitabo bye ni isooko y’amakuru menshi ku mateka y’u Rwanda. Ikintu nzirikana mu mateka, ni ibihe byo kubohora igihugu ubwo Jenoside yakorerwaga Abatutsi 1994 mu Rwanda.
3.Ni hehe uheruka gutemberera cyangwa kugera mu Rwanda?
Mu karere ka Nyagatare ahitwa i Mimuli hari Urugo rw’ umuhigo rw’Umwami Mutara III Rudahigwa narahasuye haranshimisha.
4. Ni ayahe mafunguro ya Kinyarwanda ukunda?
Nkunda kurya igitoki gitekanye n’ibishyimbo kirimo imboga cyane cyane dodo, imyumbati igeretse ku bishyimbo nayo ni ifunguro nkunda.
5. Ni ikihe kinyobwa cya Kinyarwanda ukunda?
Muri iki gihe sinkinywa inzoga, ariko mbere urwagwa rwiza rwa bitoki nasomagaho.
6. Ni iki witwaza iyo utembereye cyangwa uri mu rugendo?
Icya mbere ni ibindanga (ibyangombwa), birumvikana n’amafaranga yo kwirengera aho ngiye kuko usanga gutwara impamba bigoye, ubundi kandi nkagira agakapu gato nshyiramo nk’icyo kwifubika, ingofero, ecouteurs n’utundi dukoresho umuntu akenera iyo atari mu rugo iwe.
7. Ni irihe torero ribyina Kinyarwanda ukunda?
Buriya nkunda itorero Urugangazi ryabaga muri Musée i Huye ariko simperutse kubona aho riseruka.
8. Ni hehe mu Rwanda watembereye cyangwa wageze ukumva urahakunze?
I Karongi ahagana ku Kiyaga cya Kivu ni heza ndahakunda kubera imiterere yaho usanga hari amazi y’ikiyaga, ibirwa bito byo mu mazi n’uburyo ikiyaga kigenda kinjiranamo n’imisozi.
9. Ujya mu ntara z’u Rwanda,ni ikihe kigo gitwara abagenzi ukunda?Kubera iki?
Iyo ngana mu Ntara y’Amajyepfo, nkoresha cyane Volcano Express cyangwa Horizon Express kubera ko ni ibigo byombi bitanga serivisi nziza mu gutwara abagenzi.
10. Ni uwuhe muhanzi, umwanditsi, umunyabugeni w’umunyarwanda ukunda? N’igihangano cye ukunda?
Umuhanzi Rugamba Spiriyani (n’Amasimbi n’Amakombe) mu ndirimbo ze zose.
11. Uwaguhitishamo ahantu ho gutura mu Rwanda ,wahitamo hehe ? Kubera iki?
Gutura ni mu Ntara y’Amajyepfo by’umwihariko mu karere ka Muhanga kuko hagendeka, ni hafi ya Kigali kandi no mu byo umuntu akenera hafi ya byose biboneka muri Muhanga mu buryo bworoshye.
12. Ni irihe serukiramuco ukunda mu Rwanda?
Ni FESPAD, Iserukiramuco ry’ imbyino nyafurika rihuza imico itandukanye bigashimisha.
13. Ni ikihe gihugu cya Afurika wifuza kuba watemberamo? Kubera iki?
Numva natembera muri Kenya kubera ko nibwira ko bakomeye ku mutungo kamere no ku muco wabo.
14. Ni hehe hafite amateka cyangwa nyaburanga mu Rwanda wifuza kugera?
Ni muri Pariki ya Nyungwe.
15. Ni hehe uteganya gutembera muri uyu mwaka wa 2020?
Uyu mwaka ntaho nteganya gutemberera kubera ibibazo by’ihungabana ry’ubukungu muri rusange ariko no kuri jye by’umwihariko.
Murakoze.
Murakoze.
Ubuvumo bwa Musanze buherereye mu nkengero z’umujyi wa Musanze uzwi nka Ruhengeri. Ni ubuvumo bukurura abantu benshi baza kubusura, kureba ukuntu bumeze. Bwegereye ibirunga, ikirunga kiri hafi cyane uba witegeye ni Sabyinyo.
Dore ibintu 5 ukwiriye kumenya:
1. Ni ahantu kamere
Ubuvumo bwa Musanze bufite imiterere kamere imaze imyaka myinshi, imiterere itarigezwe iremwa n’abantu ni ahantu habayeho kubera iruka ry’ibirunga mu myaka miliyoni 65 ishize bivuye mu kitwa Albertine Rift Valley, akarere u Rwanda ruherereyemo.
2. Uburebure bwa KM 2
Ubuvumo buri munsi y’ubutaka, ahantu harehare hareshya na Kilometero ebyiri, hijimye, harimo ibimera byinshi bihakikije, habonekamo n’inyoni. Hafite ikirere cyiza cyane, hahora hakonje kandi hatuje cyane.
3. Urugendo rw’isaha imwe
Gutembera muri ubwo buvumo bitwara igihe kigera ku isaha, uturutse aho winjiriye naho usohokera. Ni ahantu hateguwe ku buryo byorohereza abashaka kuhagenda.
4. Ubuvumo bwambukiranya umuhanda
Iyo ugenda munsi y’ubwo buvumo ntabwo ushobora gutekereza ko uri guca munsi y’umuhanda wa kaburimbo Musanze-Rubavu. Kandi n’iyo ugenda mu muhanda siwamenyako hari ubuvumo burimo hasi.
5. Ibikoresho byo kwitwaza
Ni byiza kumenya ahantu ugiye uko ukwiriye kugenda umeze. Gutembera mu buvumo bwa Musanze ni byiza kwitwaza ibntu bituma urugendo rwawe ruba rufite umutekano. Mu byo wakwitwaza harimo; ingofero zirinda impanuka, amadarubindi ,ikoti ry’imbeho, urumuri mu ntoki, inkweto z’urugendo.
Ubu ni igihe cyo gusubukura ingendo hirya no hino mu gihugu no hanze y’u Rwanda. Ni byiza gutekereza uko umuntu akwiriye gukora ingendo kandi akirinda COVID-19.
Dore inama wagerageza kugenderaho zagufasha gukora urugenndo neza kandi ukirinda no kurinda abandi.
1. Kwitwaza agapfukamunwa
Kwitwaza agapfukamunwa, ukagira umuco wo ku kambara neza ,ugafunga umunwa neza ndetse n’amazuru. Byaba byiza ufite udupfukamunwa nka tubiri ukajya uduhinduranya kugirango komeze kwirinda.
2. Gukaraba intoki
Kwibuka gukaraba intoki kenshi gashoboka, ukoresheje amazi yabigenewe cyangwa indi miti yemewe.Ni byiza gukurikiza amabwiriza yahoo ukorera ingendo cyangwa ugiye kujya kuko baba bateganyije uko abantu binjira.
3. Gushyiramo intera/umwanya
Igihe ugiye gukora urugendo ni byiza kwibuka gushyira intera hagati yawe n’undi muntu. Bitewe nuko mwinjira, mwicara, n’ibindi byose bashyizeho mu rwego rwo kwirinda kwegerana.
4. Kubika umwanya
Ni byiza gufata umuco wo gukoresha ikoranabuhanga muri iki gihe; kubika umwanya. Gushyira Apps muri telefoni cyangwa muri mashini kugirango ukoreshe ikoranabunga mu kubona serivisi.
5.Gutegura urugendo rwawe
Gupanga urugendo rwawe, ukamenya aho urajya, uko ujyayo, ibyo uri bukore, ibintu byose bigufasha kumenya uko ugenda wirinda kujya mubitateguwe byatuma wandura.
6. Kwishyura ukoresheje koranabuhanga
Gukoresha ikoranabunga mu kwishyura , mu rwego rwo kwirinda guhererekanya amafaranga, ni byiza kugira umuco wo kugabanya gukora ku mafaranga. Haba ari ukugura itike cyangwa wkwishyura muri ibyo kurya ,kunywa n’amacumbi.
7. Kugenda n’amaguru cyangwa gukoresha igare
Ni igihe cyiza cyo guhindura uburyo twari dusanzwe tugendamo. Gutangira kugira ibitekerezo byo kugenda n’amaguru cyangwa n’igare. Ni uburyo bwo gushyigikira ubukerarugendo burambye no kubungabunga ibidukikije. Kugenda n’amaguru cyangwa igare bifasha umubiri kandi ni uburyo bworoshye bwo kugabanya kwegeranya.
8. Kuba hanze
Iki ni igihe cyo gufata umwanya uhangije wo kuba hanze kurusha uwo kuba mu nzu. Bizafasha kuruhuka mu mutwe no guhindura ibitekerezo.
9. Kugenda neza
Ni byiza gutekereza ku bintu biri ngombwa mu rugendo ugiye gukora, ukirinda kujya ahantu utapanze neza cyangwa hashobora kugushyira mu kaga. Ni byiza gukora ingendo zikenewe, ziri ngombwa.
10. Kwihangana/Kwitonda no kubaha.
Ni byiza kugira umuco wo gukurikiza amabwiriza y’inzego zibanze, abayobozi bashyizeho mu rwego rwo kwirinda iki cyoreza. Kugira imbaraga zo kwihangana, gukurikiza amategeko baguha, kwitonda igihe uri mu bantu cyangwa utegereje serivisi, kubaha abari kugufasha.
Mucyowingabo Félicien ni Umusore w’umunyarwanda, ukunda gutembera, wubaha Imana, warangije amashuri ya Kaminuza. Atuye I Remera mu karere ka Gasabo .
Dore ikiganiro yagiranye na Igicumbi.com
1. Ni hehe watembereye mu Rwanda ?
Natembereye muri Akagera National Park, ku kibuye(Karongi) ,ku kivu , Nyungwe forest na canopy walk, Gisenyi (Rubavu) , Kuri Muhazi n’Ibyumba .
2. Ni uwuhe muntu cyangwa ikintu mu mateka y’u Rwanda ukunda cyangwa uzirikana?
Mu bantu nzirikana; Umwami Rudahigwa, Fred Rwigema na Paul Kagame.
Mu mateka y’u Rwanda , Ikintu nibuka ni genoside yakorewe Abatutsi muri Mata 1994, ni ikintu cyabaye kibi kidasanzwe.
3. Ni hehe uheruka gutemberera cyangwa kugera mu Rwanda ?
Aho mperuka gutembere ni Kingfisher Muhazi.
4. Ni ayahe mafunguro ya Kinyarwanda ukunda?
Mu mafunguro ya Kinyarwanda, Nkunda Imyumbati n’ibishyimbo.
5. Ni ikihe kinyobwa cya Kinyarwanda ukunda?
Mu binyobwa bya Kinyarwanda, Nkunda amata N’ikigage.
6. Ni iki witwaza iyo utembereye cyangwa uri mu rugendo?
Nkunda kwitwaza Amazi cyangwa Jus.
7. Ni irihe torero ribyina Kinyarwanda ukunda?
Nkunda Itorero Inyamibwa.
8. Ni hehe mu Rwanda watembereye cyangwa wageze ukumva urahakunze?
Natembereye henshi kandi ndahakunda, gusa muri Pariki y’Akagera niho nakunze cyane, kubona inyamaswa z’inkazi ndetse n’ahantu h’umurambi.
9. Ujya mu ntara z’u Rwanda,ni ikihe kigo gitwara abagenzi ukunda?Kubera iki?
Nakunze Kwetu Bola Tour,itanga serivisi nziza,kandi igira gahunda rwose.
10. Ni uwuhe muhanzi, umwanditsi, umunyabugeni w’umunyarwanda ukunda? N’igihangano cye ukunda?
Mu bahanzi Nkunda Kayirebwa Cecile, igihangano cye biragora kugihitamo, indirimbo ze zose ndazikunda. Nkunda na Pamela na Ange.
11. Uwaguhitishamo ahantu ho gutura mu Rwanda ,wahitamo hehe ? Kubera iki?
Nahitamo gutura muri Kigali kubera ariho ubuzima bushoboka, ho nta masambu yo guhinga ugura.
12. Ni irihe serukiramuco ukunda mu Rwanda?
Nkunda ibirori ndangamuco by’Umuganura,bigaragaza umuco wa kinyarwanda.
13. Ni ikihe gihugu cya Afurika wifuza kuba watemberamo? Kubera iki?
Nifuza gutembera muri Egypt na Kenya, ni ibihugu bifite amateka n’ibintu nkunda nifuza kureba no kumenya.
14. Ni hehe hafite amateka cyangwa nyaburanga mu Rwanda wifuza kugera?
Nifuza kugera mu birunga.
15. Ni hehe uteganya gutembera muri uyu mwaka wa 2020?
Ndateganya gusubira ku Kibuye(Karongi)
Murakoze
Murakoze cyane
Jomo Kenyatta ni Umugabo w’umunyakenya wavukiye muri Kenya, yarwanyije ubutegetsi bwaba koloni ba bongereza bari barigaruriye ubutaka bwa Kenya, yaharaniye ubwigenge bw’abanyakenya ndetse abugeraho mu mwaka wa 1963. Nyuma y’umwaka wa 1964 yabaye perezida wa mbere wa Kenya.
1. Jomo Kenyatta ni Umukikuyu, akivuka yahawe izina rya Kamau, yavukiye mu gace kicyaro kitwaga Nginda, babaga hafi y’umugezi wa Thiririka.
2. Igihe yavukiye amatariki ntago azwi neza, bamwe bavuga ko yavutse 1894 (britanica) naho abandi bakavuga ko yavutse 1897(wikpedia).
3. Jomo Kenyatta Ise yitwaga Muigai nyina yitwaga Wambui.
4. Nyina Wambui yabyaye undi mwana ukurikira Kenyatta witwaga “Kongo” mbere ho gato ko Ise Muigai apfa.
5. Kugirango basigasire umuco waba Kikuyu,Wambui yahise ashyingiranywa n’umuvandimwe w’umugabo we wapfuye Witwaga “Ngengi” n’uko Kenyatta ahita yitwa “ Kamau wa Ngengi”
6. Ugushyingo 1909 yabaye umunyeshuri Muri CSM(Church of Scotland Mission) ahitwa Thogoto.
7. Kenyatta yagumye mu ishuri rito ry’abongereza aho yigaga inkuru zo muri bibiriya , yiga gusoma no kwandika mu rurimi rw’icyongereza, Imibare ndetse n’ububaji.
8. Mu mwaka wa 1912 yize ibijyanye n’ububaji aba umunyeshuri mwiza.
9. Muri Nyakanga, 1914 yarabatijwe , yitwa Johnstone Kamau ;ninyuma yuko abamisiyoneri bamuhatiye gutoranya Izina rimwe ry’irikirisitu hagati ya Peter na John. Nyuma yuko abatijwe yahise ava muri iryo shuri ry’abamisiyoneri ajya kubana n’inshuti ze.
10. Jomo Kenyatta yakoze akazi gatandukanye harimo ako mu biro akorera ubutegetsi bwariho icyo gihe muri Kenya, ninaho yaje kwiyita Kenyatta; Kenyatta mu mvugo ya Kikuyu risobanura “Umukandara w’amasaro ya Massai” .
11. Kenyatta yashakanye n’abagore 4 harimo Ngina Kenyata Nyina wa Uhuru Kenyatta.
12. Jomo Kenyatta yabyaye abana 8 ku bagore 4 harimo Uhuru Kenyatta perezida wa Kenya ubungubu.
13. Muri Gicurasi 1928 , Ihuriro ry’abakikuyu ryitwaga (KCA) Kikuyu Central Association ryashyize hanze ikinyamakuru cyari kiri mu rurimi rw’igikuyu cyitwaga Mwigithania ujyenekereje mu kinyarwanda ni “Abiyunze” intego yacyo yari gufasha abakikuyu kwishyira hamwe ndetse no gushakira inkunga KCA, Kenyata yahise ashyirwa ku rutonde rw’abayobozi bicyo kinyamakuru.(Publication ‘s editor).
14. Muri Gashyantare 1929 Kenyatta yavuye Mombasa yerekeza mu Bwongereza, ni nyuma yuko KCA ibonye inkunga ihangije. Aho niho yahuriye na Mohandas Gandhi waharaniye ubwingenge bwa bahinde.
15. Hagati 1935 ndetse 1937 yakoze muri kaminuza yo mu bwogereza yitwaga University College of London (UCL). Yahise aniyandikisha muri iyo kaminuza yiga ururimi rw’icyongereza. Nyuma yaje gukomeza kwiga amasomo ajyanye n’ubumenyamuntu(Anthoropology) mu ishuri bitaga London School of Economics(LSE).
16. Mu mwaka wa 1946 Kenyatta yagarutse muri kenya ni nyuma yuko Abongereza batsinze intambara ya 2 y’isi yose.
17. Mu mwaka wa 1947 yatorewe kuyobora ishyaka rya Kenya African Union (KAU).
18. Tariki ya 21 ukwakira 1952 Kenyatta yarafuzwe, bamuregaga kuyobora imyigaragambyo yaba Mau Mau bari bakoze bamagana abakoloni babongereza kuko bikubiye ubutaka bwabo.
19. Muri Mata 1953 Kenyatta bamukatiye igifungo cy’imyaka 7 muri gereza bamushinja kuyobora iyo myigaragambyo.
20. Muri Kanama 1961 Kenyatta yaje kurekurwa ava muri gereza, akimara kurekurwa yahise yumvikana n’abakoloni babongereza uko bahindura itegekoshinga ,ndetse ibyo biganiro nibyo byaje kugeza Kenya ku bwingenge.
21. Muri Gicurasi 1963 ishyaka ryitwaga Kenya African Natinal Union (KANU) ryaje gutsinda amatora( kandi icyo gihe Jomo Kenyatta niwe wari perezida waryo ) bahita bashyiraho guverinoma yagateganyo muri Kenya.
22. Tariki 12 Ukuboza 1963 Kenya yabonye ubwingenge ibukuye kuba koroni ba bongereza. Kenyatta yahise aba Minisitiri w’intebe.
23. Jomo Kenyatta yabaye perezida wa mbere wa Kenya guhera 1964 kugeza 1978.
24. Jomo Kenyatta (Jomo bivuga icumu ribengerana naho Kenyatta bivuga umukandara w’amasaro ya Massai).
25. Jomo Kenyatta yitwaga kandi Mwalimu, Umusaza , Ise w’igihugu(Father of the Nation) kandi bakanamwita Umwubatsi w’ahera hasenyutse.
26. Tariki ya 22 Kanama 1978 Jomo Kenyatta yaratabarutse azize indwara y’umutima, apfira I Mombasa.
IMVANO YIFOTO N’INKURU : Internet
Writter: UDAHEMUKA Jean de Dieu
Uyu mugani uvugwa kenshi mu Rwanda bawerekeje ku muntu, bakuye mu mage bakamudabagiza; niho bavuga ngo: «Bamushyize igorora!»
Wakomotse ku munyagisaka witwaga Rumanzi; ahagana mu mwaka w'i 1700, wusirwa n'umunyanduma witwaga Shabwega bwa Rubunge w'umwenegitoli, ahagana mu mwaka w'i 1800. Ni bo bombi bashyizwe igorora: Rumanzi yashyizwe igorora rya Bishenyi mu Buganza, Shabwega ashyirwa igorora rya Buhoro bwa Reramacu mu Nduga.
Bamushyize igorora biri kabiri rero:
Ubwa mbere, Cyilima Rujugira yarongoye umukobwa w'umunyagisaka witwa Rwesero rwa Muhoza se wabo wa Kimenyi, babyarana Ndabarasa, wabaye umwami w'u Rwanda yitwa Kigeli.
Bukeye Ndabarasa amaze guca akenge, bamwohereza i Gisaka kwa nyirarume Kimenyi ku buryo bw'imitsindo. Ubwo Kimenyi yari afite umunyanzoga we akitwa Rumanzi. Uwo Rumanzi ngo agakunda Ndabarasa cyane akamumenyera inzoga y'agasusuruko n'iya nimugoroba; bituma na Ndabarasa amukunda.
Ndabarasa amaze kuba umusore abwira Kimenyi ko amusaba aho azubaka. Bukeye Kimenyi ajya kumuha imisozi yo kwubakaho, amuha Rundu na Gasetsa. Ndabarasa abwira nyirarume, ati: «Wampaye na hariya haruguru ya Gasetsa!» Abivuga atungayo umuheto. Kimenyi abibonye, abona ko ari imitsindo; abwira Ndabarasa, ati: «Abanyarwanda mugira ubwira; urangaruriza igihugu uruhembe rw' umuheto?»
Kuva ubwo Kimenyi yanga mwishywa we Ndabarasa, aramusezerera agaruka mu Rwanda. Haciyeho iminsi Ndabarasa yima ingoma y'u Rwanda.Amaze kwima Kimenyi yanga na wa munyanzoga we Rumanzi aramunyaga. Rumanzi amaze kuba umukene bikabije cyane, yigira inama yo gucika ngo aze mu Rwanda; ati: «Uwasanga Ndabarasa ubwo twabanye wenda yazankiza.
Inama amaze kuyinoza aracika asanga Ndabarasa i Mwulire. Ndabarasa amubonye aramuyoberwa; Rumanzi aramwibwira, amubwira n'uko ibye byagenze. Ndabarasa amushyira mu banyanzoga n'abozi aramubashinga ngo bamumenye. Rumanzi yakirwa atyo, bukeye Ndabarasa amugabira umusozi witwa Gorora rya Bishenyi, amuha inka nyinshi. Ageze i Gorora arakira, aratunga aratunganirwa; ubwo Ndabarasa aba amushyize i Gorora.
Naho umukomero wo gushyirwa i Gorora, wabaye ku ngoma ya Gahindiro, atuye i Buhoro bwa Reramacu; yari ahafite inzu araramo, ikitwa Igorora.
Rimwe umugabo witwa Shabwega bwa Rubunge w'umwenegitoli, bene wa bo baramunyaga, aza kubaregera kwa Gahindiro. Amaze kubarega, Gahindiro arabatumira, bahageze baraburana, Shabwega aratsindwa. Amaze gutsindwa, baramucukura,bamuhindura umukene utakirebeka.
Bukeye Shabwega yibuka kujya kuganyira Gahindiro ubukene bwe; yatunguka abanyagihe bakamuheza, ku kagambane ka bene wabo bamukomanyirije.
Umunsi umwe Gahindiro aza ku karubanda; Shabwega yajya kumwegera bakamusunika. Gahindiro arabirabukwa, aramuhamagaza, amubaza icyo ashaka. Shabwega amutekerereza ubukene bwe. Gahindiro agira impuhwe, amushyira mu banyagikari aramubashinga.
Haciyeho iminsi, amushyira mu nzu ye yitwa i Gorora, akajya amusasira. Shabwega akora hasi, yongera kuba Shabwega bwa mbere,ava mu kajamajamo arakira, aradendeza aradabagira, bitewe n'uko Gahindiro amushyize i Gorora. Ushatse kujya kubonana na Gahindiro agahongera Shabwega ngo amusohoze amuhakirwe.
Ni uko uwo mugani wo gushyirwa i Gorora waturutse kuri Rumanzi w'umunyagisaka Ndabarasa yagabiye i Gorora, ari umukene bikamukiza, no kuri Shabwega Gahindiro yashyize mu nzu ye yitwaga Igorara, wamamara utyo wogera u Rwanda; uwo babonye wese avuye mu mage ahembutse, kimwe n'uwo berekeje aho yishyikira, bati: «Bamushyize igorora!»
" Gushyira umuntu igorora = Kumuha umudendezo."
Imvano : Internet
UDAHEMUKA Jean de Dieu
Tel:+250 783541018 /728541018
Email:umuragewacugroup@gmail.com
Address:Kigali-Rwanda


c: text/html

text:
Mu bisanzwe, umuntu ntabwo ari we wihitiramo uko agomba kuvuka n’imiterere ye, bityo ni yo mpamvu hari abavuka bafite imyitwarire ibatungura. Ibi ibkaba biterwa n’uko akenshi abantu bamwe na bamwe bibagora kwigirira icyizere bityo bikabatera ubwoba bwo kwishyira ahagaragara.Hari ibintu bigera kuri 5 ushobora kuba wakwifashisha kugira ngo urwanye ubufura kuko ni indwara ivurwa igakira, gusa iyo itavuwe ishobora gutuma abantu bakubona uko utari. Dore izo nama:
1. Ihanganire ibintu bigutera ubwoba
Kumenya ibintu bishobora kugutera ubwoba, cyangwa se kumenya igipimo cy’ubwoba bwawe bituma umenya uko wakwitwara ahantu hose haguteye ubwoba. Tuvuge nk’iyo utinya amaso y’abantu ushobora kwishyiramo ko uri wenyine nta muntu muri kumwe.
2. Kunda kwigaragaza mu bandi
Ku nshuro ya mbere kwigaragaza mu bandi biragorana cyane, ariko iyo ugize amahirwe ukabikora maze ukabona ntacyo ubaye bituma n’ikindi gihe wumva ntacyo uri bube. Niba nk’urugero utinya guhagarara imbere y’abanyeshuri cyangwa abandi mukorana gerageza kujya ubasanga akenshi no kubasuhuza birahagije ngo ubamenyere.
Ibi bisaba kubyitoza igihe kirekire kuko bituma wumva utigunze nk’uko byanditswe na Françoise Dorn mu gitabo cye cyitwa “Cahier d’exercices pour être bien dans sa peau”.
3. Jya wumva ubaze n’ibibazo
Gufata umwanya wo kumva, kubaza, no gusubira mu bivuzwe ni nk’igihano ku gifura. Bo icyo bumva gifite umumaro ni ukubaho batuje kandi batabangamiwe n’icyo ari cyo cyose. Kubaza harimo no kuba wabaza abantu amakuru yabo ni nk’urugero, bituma ibyo wamenyereye bikuvamo. Kandi ibyo ukora byose ugomba kumwenyura kugira ngo abo uvugana na bo bakwibonemo.
4. Imenyereze kwivuga (I, me), no gutanga ibyo utekereza
Biragoye ariko ni ngombwa, kandi bigorana iyo ubikoze bwa mbere. Kuba wakwivuga bituma ushobora no kwisobanura ku magambo wowe wivugiye bityo ukaba unungukiramo kwigaragaza. Kandi nk’uko byanditswe na Topsante, kuvuga ibyo utekereza uri mu bantu benshi bituma wumva ubisanzuyeho.
5. Hindura ijwi n’imyitwarire y’umubiri
Umuntu w’igifura akunda gutera abantu umugongo, kubereka ko atitaye ku byo bakora, kandi atari ukuvuga ko atabyishimiye ahubwo aba agira ngo hatagira uwo avugana na we. Ubwo rero gushyira ijwi ryawe hejuru, ukajya wimenyereza kuvugana n’abantu ubareba mu maso ni iby’ingenzi.
Iyi myitozo ntigomba gukorerwa ku bantu uzi gusa ahubwo no kubo utazi birafasha.

robotstxt: allowed

filter: keep


text:
Haburanaga MRND cyangwa abantu ku giti cyabo? Muzambwirire abacamanza ba TPIR ko icyaha ari gatozi ! Ntimugire ubwoba, Repubulika ya 4, izasubira muri izi manza zose , abarenganye barenganurwe!
Urukiko Mpuzamahanga Mpanabyaha rwashyiriweho u Rwanda rukorera Arusha muri Tanzaniya rwakatiye Matayo Ngirumpatse wahoze ari Umuyobozi Mukuru w’ishyaka rya MDR na Edouard Karemera wari umwungirije igihano cyo gufungwa ubuzima bwose basigaje ku isi.
Aba bagabo bombi bakatiwe kuri uyu wa Gatanu tariki ya 21 Ukuboza 2011, nyuma yo guhamwa no kugira uruhare muri Jenoside yakorewe Abatutsi mu Rwanda mu mwaka w’1994.
Urubanza rwa Ngirumpatse rwatangijwe mu 2003 ariko rukomeza gutinzwa n’ubuzima bwe butari bwifashe neza.
N’ubwo aba bagabo bombi bakatiwe iki gihano, bo bireguraga bavuga ko batigeze na rimwe batanga amabwiriza yo kwica abantu mu gihe cya Jenoside yakorewe Abatutsi mu Rwanda mu mwaka w’1994.
Ngirumpatse Mathieu yavukiye mu cyahoze ari Perefegitura ya Kigali Ngari mu mwaka w’1939 ; yatawe muri yombi muri Kamena 1998 mu gihugu cya Mali, ahita yoherezwa Arusha mu rukiko rwa TPIR.
Naho Karemera w’imyaka 60 we yavukiye muri Komini Mabanza mu cyahoze ari Perefegitura ya Kibuye, atabwa muri yombi muri Kamena 1998 mu gihugu cya Togo, iburanishwa rye rya mbere rikaba ryarabaye tariki 19 Nzeli 2005.
Uru rukiko rufashe iki cyemezo mu gihe mu minsi ishize rwahanishije Théoneste Bagosora igihano cyo gufungwa imyaka 35, kugeza ubu abantu benshi bakaba bakomeje kwibaza impamvu yahanishijwe iki igihano kandi afatwa nk’umucurabwenge wa Jenoside yakorewe Abatutsi mu Rwanda. Aba bo bakaba bagiye gufungwa burundu.
Mimi Rachel Mukandayisenga
Igihe.com
SEBAHIRE (vendredi, 23 décembre 2011 19:07)
Umva rero mwa Bantu mwe mukirwanira ishyaka Karemera na Ngirumpatse, dore inama isumba izindi. Natwe dufite abantu bacu baboreye mu magereza yo hilya no hino, i Mwendo, i Tare, i Kigali, ku Kibuye, n’ahandi n’ahandi, kandi bali bazi ko ngo bafanatiza Karemera na Ngirumpatse. Bapfanye Karemera na Ngirumpatse, bali barashyizemo ibyizere byabo byose. None barangilije ubuterahamwe bwabo mu magereza. Natwe kandi baratubabaje. Aliko kandi kulya ni ukwishyura.
Dore rero inama isumba izindi. Nimushake kopi z’imanza za Karemera na Ngirumpatse. Muzige neza cyane. Mukore imyanzuro. Muyibahe. Maze mubafashe bajulire. Ibihangange byo kuli iyi Si, rwose, birarengana. Rwose ntacyo bapfa nabyo. Ntibinabitayeho. Zigiranyirazo baliya bose bageraga imbere bose bagakoma yombi, si nguliya alidegembya. Ubwo se we kuki bitamutikuyeho. Nimwige neza dosiye nk’uko Zigiranyirazo na Rwamakuba n’abandi babigenje. Ni muve mu manyembwa. Mukore ibintu bya kigabo nka Rwamakuba watsinze adasakuje, cyangwa nka padiri Athanase Seromba watsinzwe kigabo adasajije imigeli.
Rero ngo Repubulika ya kane izasubira muli ziliya manza. Dutege! Kereka niba izaba ali Repubulika yanyu mwenyine, mu Rwanda rwanyu mwenyine, ku Isi yanyu mwenyine. TPIR ni itegeko mpuzamahanga kandi itegeko mpuzamahanga lisumba kure itegeko ly’U-Rwanda. Imbabazi zo zibaho (nka zimwe zahawe Bagaragaza) aliko rero habaye imyitwalire myiza, idakuba na Zero TPIR na Conseil ya Security.
KABENGERA (vendredi, 23 décembre 2011 01:34)
Kuli Kaberuka Ignace N° 57,
Ibi ukora byitwa guca igikuba. Igishyika nk’iki cyawe nta jambo lilimo. Uzabanze usome urubanza rwabo neza uko rwakabaye, maze ubone gusesengura. Wararusomye cyangwa ni iyi nkuru gusa wumvise ? Ye ! Ufite uko ubazi. Aliko Imanza nazo zifite iko zaciwe. Banza uzisome, witonze. Birasekeje kubona umuntu asesengura urubanza kandi atararusoma. Ni ibyo nyine. Niko muteye. Uli uwawe ntagahugane. Abandi bose baragashira. Uvuze ko uwawe yamuhemukiye ngo ni umunyamatiku. Wiliranywaga na Karemera, na Ngirumpatse ? Mwarayoboranaga ibyo babaga balimo bayobora? Wararanaga na Karemera cyangwa na Ngirumpatse ?
Urwo Rwanda rw’ejo uvuga kuki wibwira ko ruzaba ruli uko wowe wenyine n’abawe mwenyine mubishaka ? Muli abanyarwanda. Abandi nabo bakaba bo. Ngo ni Itiku ly’ibihangange byo kw’Isi ? Mujye mushwarwa neza. Karemera na Ngirumpatse ni ibiki ku bulyo Ibihangange byo kw’Isi byarara mu itiku kubera bo. Uzi ko ubagira ishyano lyose ugakabya ! Hanyuma se ko Ntagerura, Zigiranyirazo, Bizimungu Casimir, Gratien Kabiligi, Bicamumpaka batsinze ? Ibyo bihangange se byali birangaliye mu biki icyo gihe? Kuki icyo gihe bibagiwe gutikura ? Karemera na Ngirumpatse ulibwira koko ko alibo Isi yose irara itekereza. Ulishuka cyane.
Kaberuka Ignace (vendredi, 23 décembre 2011 00:40)
Karemera si uw’i Mabanza ni uw’i Mwendo!
Ntabwo nirirwa mvuga kuri izi manza, ubundi haba Arusha, haba mu Rwanda cga ahandi bashaka gukurikirana imanza zirebana na génocide, igihe cyose imbarutso ya génocide n’intambara yo mu 1990 bitarasobanuka ngo tumenye uwabiteye, icyo yari agambiriye, niba yarabonaga igihugu cy’u Rwanda hashobora kuba intambara, nta kuri kuzagerwaho, uzaba yarakatiwe wese, kwemera cga kwemeza uruhare rwe muri génocide biragoye!
Kugeza ubu igishoboka ni kimwe gusa,…kanaka yishe kanaka,…kanaka yagiye mu bitero….ibyo bishobora kugerwaho, ariko nabyo hakaboneka icyo bita inyoroshyacyaha kuko ruharwani uwateje intambara ya 1990…uwamuhaye intwaro azi ko zica,…nyamara hari uburyo niba Habyara mwemera ko yari dictateur, yari gufungirwa amazi n’umuriro mu minota 20 yari kuva ku butegetsi..uwemeye logique y’intamara, akemera guhanura indege ya Habyara,…kandi ibyayihanuye ntibikorerwa mu Rwanda,..ababigemura babitwara mu ndege cyanga mu mato,..ibyambu byose birasuzumwa,..muzarebe nujya kurira indege uko asakwa kw’isi hose!
Aba bagabo, Karemera na Ngirumpatse bazize rwose itiku na politiki y’ibihangange kw’isi, kandi ibyo bashaka guhisha byanze bikunze bizagaragara!!! Umunsi byagaragaye aba bagabo bazahindurwa abere nubwo bazaba barapfuye,…abato bazamenyesha nibansanga aho tugana twese niba ntaranze Ubuhanuzi!!!!!
Mubareke bafungwe! (jeudi, 22 décembre 2011 16:10)
Aba basaza nimubareke bishyure kuko barakize bibagirwa gufunga!Aba nibo birirwaga batubeshya ngo Inkotanyi n’utwana twishwe n’inzara zirinda iyo zidutwara igihugu tubura byose nk’ingata imennye none muri kubaririra?Uwiyishe ntari rirwa burya iyo babwiza abanyarwanda ukuri ntibabayoboze propagande ntibaba bari muri iriya gereza.Bariya n’abanyapolitike b’ibigwari bari bazwiho gusingiza Habyara nka Rurema.
Burundiano (jeudi, 22 décembre 2011 14:16)
Amazina abanzirizwa na « KA » n’ayo kwitondera kuko benshi n’abanyabibi
Ex:KAgame,KAguta,KAbila,KAmbalage(Nyerere niwe wateje intambara muri grands lacs),KAbuye(Rosa wanyu),KArugarama,KAdege(umututsi w’umugenocidaire i Burundi),KAmbanda(wiyemereye gutegura genoc),KAyumba(Yahawe imbabazi n’abanyarwanda),KAregeya(Wahawe imbabazi),KAyirebwa,KAbarebe(hahaaa)nibindi bizina byinshi biri bizarre byabanyekibi….Sha ntamwana wanje nzaha izina ritangurwa na « KA »
HYPERLINK « http://musijean@yahoo.fr » t « _blank »igihe (jeudi, 22 décembre 2011 13:50)
Bantu nimwihane mureke gushinja abandi ibinyoma,kuko ntuzi uko ejo hazaba hameze,bimaze kugaragarira buri wese aho Immana ikinguriye igisenge cy’igihome kuri bamwe bashinjwaga itsemba mbaga nibyo Imana niyo mucamanza w’ukuri kandi nibyo bavuga ko Imana ikunda abanyabyaha mwikwijandika mubibi igihe ni iki,buri wese areretswe ntayindi ntumwa muzabona ni ubulyo nkubu Immana yigaragariza abantu.Amahoro kuri twese
HYPERLINK « http://musijean@yahoo.fr » t « _blank »gatsinzi (jeudi, 22 décembre 2011 13:25)
Gatsinzi,umwana w’ikigali ni caw boy ashinjije Bagosora ariko n’ubwo we avuga ko Habyarabatuma Cyriaque ari umwere(BYO NIKO BIMEZE ARARENGANA)ubwo buhamya murwanda babuca kuruhande na Ngoga akicecekera,Marcel G asabwe kubwo umutima nama we kandi arabizi,azajye gutanga ubuhamya kuri MUVUNYI warenganye kandi bizwi neza.
HYPERLINK « http://musijean@yahoo.fr » t « _blank »bwiza (jeudi, 22 décembre 2011 13:05)
Nibyiza nibafungure nabandi,erega jenocide byagaragaye ko itegurwa ryayo ritateguwe na bariya bahutu kuko tutabiciye k’uruhande intambara yamaze imyaka ine abari bahanganye murabazi ni ubutegetsi bwariho buhanganye na fpr yari yiganjemo abo mubwoko bw’abatutsi,iyo jenocide iba yarateguwe nabari mubuyobozi awa Habyarimana ntabwo bari gutegereza imyaka ine yose bagituranye n’umutsi murwanda rwose baba barabamazeho nambere hose,inkiko mpuzamahanga aho niho bahera bagira abantu abere ahubwo nibamara GUSHISHOZA neza n’abasigaye mugihome bazavamo.


text:
Maze kureba video leta Kagame yashyize ku rubuga rwa youtube aho umugore wiyita HYPERLINK « https://www.facebook.com/rwirwi » Marie Irene Rwizihirangabo yivugira ati “Rudasingwa…yanyikubyeho ararangiza” binyibutsa bimwe Abanyarwanda bavuze ngo “Inkubisi…yayo, irayitarukiriza”. Jye uriya mugore Fillette simuzi. Sinzi niba ibyo avuga ari ukuri cyangwa se ikinyoma. Icyakora naterefonnye incuti yanjye y’i Kigali, imbwira ko Fillette uyu ari indaya izwi na bose, ariko ko no kwiba atabikizwa cyane. Icyakora ngo ni n’umurokore da, wawundi wabonye agakiza. Ibye binyibutsa ibintu byinshi biteye agahinda muri uru Rwanda rwubakiye ku kinyoma. Ndavuga bibiri byonyine. Ahasigaye urubuga ni urwacu twese.
1.Gahima n’amalisiti y’abajenosideri
Umugabo Gahima Jerari ubu nawe ubarizwa mu buhungiro, ni we wadukanye ibyo gukora amalisiti y’abajenosideri. Nta n’ubwo yabitaga abakekwaho jenoside, nk’uko amategeko mpuzamahanga avuga. Ubusanzwe umuntu wese uba atari yahamwa n’icyaha, aba ari umwere imbere y’amategeko. Oya ! Kuri Gahima, biriya bihumbi byose yashyize kuri lisiti ni abajenosideri. Kugira ngo asembure iyo mvugo kandi agaragaze ko ibyo kuri iyo lisiti ari ukuri, we n’abo bakoranaga birutse igihugu cyose, bifashisha IBUKA na AVEGA, bashishikariza abagore batabarika kwishinja ko bafashwe ku ngufu n’Abahutu. Bararira muri za Gacaca, bararira imbere ya za gereza, bashishimura imyambaro mu masoko, n’imbere y’inzibutso aho batangaga ubuhamya badatinya amaso y’abarebyi. Yemwe n’abatanze intsinzi bose, biyitirira Interahamwe. Ariko wenda birimo ukuri : Harya Interahamwe n’Inkotanyi ubundi batandukaniye he ?
Ibyo ari byo byose, bamwe mu bari bogejwe ubwonko, aho basubirije ubwenge ku gihe, baragenda batinyuka bati : “Jyewe rwose n’umuryango wanjye twabeshyeye Masabo Nyangezi”. Harya ubwo nta ndishyi z’akababaro ku kinyoma kingana gityo ? Iyo ubivuze barasubiza ngo ababeshyera abandi babiterwa n’ihahamuka ! Harya Abahutu bo ntibajya bahahamuka ?
Aha munyunve neza. Simpakana ko Interahamwe zitafashe abagore b’Abatutsikazi ku ngufu ndetse benshi bakabikuramo ubumuga n’ubwandu bunyuranye burimo na SIDA. Ariko kubona umugore ajya hariya ati : “Jye Musenyeri Misago yamfashe ku ngufu!” ; “Jye ministiri Ntagerura Andreya yamfashe ku ngufu” ; “Perefe Bagambiki yamfashe ku ngufu”, n’abandi, byatumaga bamwe bagira bati : “ibi bintu ariko birimo imitwe”. Na none babinegaga biherereye, naho ubundi byahindukaga “gupfobya jenoside yakorewe Abatutsi”.
I Cyangugu umugore witwa Beyatirisa ati : “Jye Padiri Mategeko yamfashe kungufu”. Kubera ko Padiri Mategeko yari azi neza ko uwo Beyatirisa arwaye SIDA, ati : “Niba naramufashe ku ngufu, wenda namuteye SIDA. Ngaho nimudupime”. Beyatirisa ahindura imvugo ati : “Oya! Ahubwo padiri yoheje Abatwa aba aribo bamfata ku ngufu”. Ubu se Mategeko ntiyakatiwe burundu y’akato !
Buriya se Gahima Jerari ko ari mukuru wa Rudasingwa Tewojeni, yaba yarakoze ariya malisiti, agashyushya imitwe y’abantu murumuna we atabizi ? Ibyo ntibishoboka. Dore ko Rudasingwa yari Umunyamabanga mukuru wa FPR. None ibyo gufata abagore n’abana ku ngufu bimugezeho. Ibiri amambu, Fillette avuga ko yanze ibyo Rudasingwa yamusabaga ngo kuko yatinyaga ko amutera SIDA!
Eeeh ! None se Rudasingwa yafashwe ku ngufu n’Abahutukazi ? cyangwa SIDA yayitewe n’abafashwe n’Interahamwe ? Ubu ni nde utabona ko ibi bintu bya FPR bitangiye kuyigaruka ? Icyakora igice cya Rudasingwa cyihutiye gushyira ku mbuga inyandiko ngo “Leta ya Kagame igeze aho yitabaza abakinnyi b’ikinamico nka Fillette mu gusebanya !” Ubwo se iryo kinamico ni bwo mukiribona, cyangwa ni uko ngo “agahwa kari ku wundi gahandurika ?” Nta gihe batababwiye ko mukabije guhimba amashyirahamwe y’abashinjabinyoma, ngo ababivuga ni ibipinga bipfobya jenoside. Ariko reka nibarize Rudasingwa. Ko yatangaje ko Kagame yamwibwiriye ubwe ko ari we wishe Habyalimana, ariya malisiti yakorwaga na mukuru we, Rudasingwa yari ataramenya ko Kagame ari we warashe Habyalimana, cyangwa yumvaga ibyo byo atari ikinamico ? Ikinyoma !
Umutego mutindi utangiye gushibukana nyirawo. FPR yigishije abana kubeshya, none bibagezeho mutangiye kwishaririza ! Erega n’akataraza kari inyuma ? Ngo “intebe y’ikinyoma ntiyicarwaho kabiri”. FPR yubakiye gahunda yayo ku kinyoma, none gitangiye kugaruka abahoze ari abambari bayo, ari nabo bacuraga iyo migambi y’ikinyoma ! Igihe kirageze kugira ngo Abanyarwanda aho bava bakagera bumve ko ubugizi bwa nabi ntawe busiga. Ikinyogote nicyo bavugiyeho ngo kirya abandi byakigeraho kikishaririza.
Kugumya kwemeza ko Kagame ari we mugome wenyine, ni nko kuvuga ko ari we utekerereza FPR, akanashyira imigambi yayo mu bikorwa wenyine. Ibi ni ukubeshya abanyarwanda. Niba Fillette akora ikinamico kuri Rudasingwa, ubwo muri Gacaca harimo ba Fillette bangana iki ? Dore inzira ni imwe. Abitandukanije n’iyi ngoma y’abicanyi nibajye imbere basabe imbabazi, babwize Abanyarwanda ukuri amabi babakoreye, ahasigaye abe aribo babatera icyuhagiro. Ibindi byose ni ikinamico nyine, ni ikinyoma kigikomeza.
2.Safari Stanley n’amalisiti y’abafite ingengabitekerezo ya jenoside
Ikindi ibya Fillette byanyibukije ni umugabo Safari Stanley. Uyu mugabo FPR yaramukoresheje mu guhirika burundu ishyaka rya MDR. Umunsi umwe yaratinyutse ku minara ya radiyo na televiziyo nyarwanda, ati : “Abantu bose bafite ingengabitekerezo ya jenoside, niba badashoboye gufungwa nibaraswe, kuko ari urumamfu mu ngano”. Ubwo yari amaze gusoma lisiti y’abo yemezaga ko bafite ingengabitekerezo ngo bizweho mu nteko. Muri abo harimo na Padiri Fortunatus Rudakemwa, uyu uri mubashinze leprophete. Icyambwira niba aho Safari agereye mu Bubiligi yaratinyutse kujya gushaka uwo mupadiri, bakagirana ubwiyunge nka bwabundi bwa Musenyeri Misago (Imana imwakire mu bayo) na Pasiteri Bizimungu (Imana imuhe ukwicuza gushyitse) !
Abantu b’abanyabwenge bemera gukoreshwa mu gushyiraho amategeko y’amafitirano atagendera ku butabera n’ukuri, amaherezo na bo arabahitana. Muzaba mureba amaherezo y’abagabo nka Alani Mukurarinda na bagenzi be. Ubu bicaye ku ntebe z’ikinyoma. Barashinja Ingabire Victoire ibinyoma babizi neza, bagakatira Deo Mushayidi urwa burundu bazi neza ko arengana. Sinirirwa ndondora abo barenganya barimo Ntaganda Bernardi, abategarugori b’abanyamakuru, ba Runyinya Barabwiriza, n’abandi batabarika. Ubwo nibibageraho, nabo bazavuga ngo “Ingoma ya Kagame igeze aharindimuka ?”
Umwanzuro
Italiki ya 6 Mata, ni umwanya wo kuvugira hamwe tuti : “Twanze ikinyoma, turashaka ukuri ku byabaye. Dukeneye kumenya amateka yacu”. Naho ubundi, nitugumya kurebera ibyabaye kuri Habyalimana na bagenzi be nk’aho bitatureba, tukumva ibiri kuba kuri Rudasingwa tugaseka ngo ni we wenyine, iyi ngoma y’ikinyoma iramara abantu. Kandi amaherezo bizagere kuri buri wese.
Rudasingwa, Gahima, Kayumba n’abandi, turashima ubutwari bwanyu bwo kwitandukanya n’ikinyoma. Ariko turashaka ibirenze ibyo. Nimwifatanye n’abandi banyarwanda bifuza ko ikinyoma, agasuzuguro, kwikubira, n’ibindi bibi byacika mu gihugu. Ubu namwe mumaze kumva uko kubeshyerwa biryana.
Byiringiro Aminadabu.
Umukunzi w’urubuga Le prophète
Nta gutegereza (mardi, 27 mars 2012 20:11)
Ibi byose biraba ubusa mu myaka iri imbere kuko uwahekwaga agiye kwigenza.
Ntimuhangayike ibihe bya nyuma bya Kagame byageze.


text:
Mu mibereho y’abanyarwanda har kirazira zabaranganga mu mibereho ya buri munsi, bikabafasha kubaho bubahana cyangwa bubaha abandi n’ibintu. z’umuconyarwanda yari imico mibi umunyarwanda wese agomba kwirinda mu kubaho kwe.
Umunyarwanda wese ufite umuco agomba kumenya ibigenderwaho mu ndangagaciro zimuranga ndetse na Kirazira z’umuconyarwanda zagaragaza imico mibi umunyarwanda wese agomba kwirinda kugirango akomeze kuba umuntu urangwa n’ubumuntu n’ubunyarwanda, ukunda ikiza akanga ikibi akanakiziririza. Bigatuma babana neza, bakagira ishema n’icyubahiro.
Kirazira kumena amaraso y’umuturanyi
kirazira kumena amaraso y’uwo mwahanye igihango n’abe bose
kirazira kwihekura
kirazira kumena amaraso y’uwo mwashakanye n’abe bose
kirazira kumena Amaraso y’abo mwahanye inka n’abageni n’abe bose
kirazira kumena amaraso y’abo mwahanye amazi n’umuriro n’abe bose
kirazira kumena amaraso y’uwo mwasangiye akabi n’akeza
kirazira kumena amaraso y’abaziranenge
kirazira kumena amaraso y’abagore n’abakobwa
kirazira kumena amaraso y’abanyantegenke; abasaza,abakecuru, ababana n’ubumuga.
kirazira kugira umururumba
kirazira kugira India nini
kirazira kuba igisambo
kirazira guhemuka
kirazira gusuzugura abakuru
kirazira kutita kubabyeyi
kirazira kumena ibanga
kirazira kwiyandarika, kutiyubaha
kirazira guhubuka
kirazira kuvugaguzwa
kirazira kuvuga ibiterekeranye, ibiteye isoni
kirazira guta imshingano z’ububyeyi
Ifoto interinete


text:
Ubuyobozi bw’Intara ya Kivu y’Amajyaruguru bwasabye abaturage bari barahunze iruka ry’ikirunga cya Nyiragongo gusubira aho bari batuye, cyakora busaba abari batuye ahangijwe n’iruka ry’ibirunga gutegereza gushakirwa ahandi.
Ubuyobozi bw’Akarere ka Rubavu buratangaza ko imiryango 2504 imaze guhabwa ubutabazi bw’ibiribwa n’ibikoresho by’ibanze nyuma yo kwangirizwa n’imitingito.
Ibitaro bya Gisenyi byongeye kwakira ababigana bose nyuma y’icyumweru byari byarimuriye serivisi ahandi kubera imitingito yakurikiye iruka ry’ikirunga cya Nyiragongo, ikangiza inyubako z’ibyo bitaro.
Amazi y’amashyuza aboneka mu Murenge wa Nyamyumba mu Karere ka Rubavu ku nkombe z’ikiyaga cya Kivu yongeye kugaruka nyuma y’icyumweru yari amaze yaraburiwe irengero bitewe n’imitingito yazahaje aho yari ari.
Ubuyobozi bw’ishami ry’Umuryango w’Abibumbye ryita ku mpunzi (HCR) na Minisiteri ishinzwe Ibikorwa by’Ubutabazi (MINEMA) batangaje ko basigaranye impunzi z’Abanyekongo bahunze iruka ry’ikirunga cya Nyiragongo zibarirwa mu 1300, mu gihe abandi basabye gusubira mu gihugu (...)
Ikigo cy’igihugu cyo kubungabunga ibidukikije (REMA) cyatangaje ko ikiyaga cya Kivu kitahungabanyijwe n’iruka rya Nyiragongo, ibi kikaba kibitangaje cyifashishije ubugenzuzi bwakozwe n’ishami ryacyo rikorera mu Karere ka Rubavu rishinzwe kugenzura ubudahungabana bw’ikiyaga cya Kivu rizwi nka "Lake Kivu Monitoring (...)
Abaturage ibihumbi mu Karere ka Rubavu bakomeje kurara mu mahema, abandi bakarara mu bibanza by’inzu zabo zangijwe n’imitingito kuva tariki ya 23 Gicurasi 2021, bakifuza kuvanwa muri ubwo buzima kuko imbeho ibarembeje.
Umuyobozi w’Akarere ka Rubavu, Habyarimana Gilbert, atangaza ko bifuza ko ibikorwa byose mu mujyi wa Gisenyi ku wa mbere tariki 31 Gicurasi 2021 bizasubukura, agahamagarira ba nyiri ibyo bikorwa gufungura bagakora kuko hagarutse ituze.
Amazi y’amashyuza asanzwe aboneka mu Murenge wa Nyamyumba mu Karere ka Rubavu ku nkombe z’ikiya cya Kivu yaburiwe irengero nyuma y’imitingito yazahaje ako gace k’igihugu.
Abanyekongo bari bahungiye mu Rwanda kubera iruka rya Nyiragongo ryakurikiwe n’imitingito myinshi, bakomeje gusubira mu gihugu cyabo nyuma yo kubona ko iyo mitingito yacishije makeya.
Guverineri w’Intara y’Iburengerazuba, Habitegeko François, yatangaje ko ubuzima bwagarutse mu Karere ka Rubavu, nyuma y’icyumweru imitingito yatewe n’iruka rya Nyiragongo yatangiye ku wa 22 Gicurasi 2021, ikangiza byinshi muri ako karere.
Guverineri w’Intara y’Iburengerazuba, Habitegeko François, atangaza ko bamaze guhumurizwa ko amazi n’ikirere byo mu Karere ka Rubavu bimeze neza.
Impuguke mu by’iruka ry’ibirunga n’ingaruka zabyo ziratangaza ko mu myaka 100 iri imbere igihugu cy’u Rwanda na Repubulika Iharanira Demokarasi ya Kongo (DRC) bizaba bitandukanywa n’umuhora wa metero eshatu kubera iruka ry’ibirunga n’imitingito.
Minisiteri ishinzwe ibikorwa by’ubutabazi (MINERMA) itangaza ko inzu zirenga 1,500 zamaze kwangirika, ndetse igasaba ba nyirazo kuzijya kure kugira ngo hatagira abo zigwira.
Abaturage batuye mu turere turimo kubonekamo ibyuka bituruka mu kirunga cya Nyiragongo, barasabwa kurushaho kwambara agapfukamunwa neza birinda ko ibyo byuka bibinjiramo kuko bigira ingaruka ku buzima bwabo.
Isambaza zo mu bwoko bw’indugu ku wa 25 Gicurasi 2021 zabonetse mu kiyaga cya Kivu zapfuye zireremba hejuru y’amazi. Ni isambaza zabonetse nyuma y’umutingito wabaye amazi yo mu kiyaga cya Kivu yitera hejuru, nyuma y’akanya gato isambaza zihita zireremba hejuru y’amazi (...)
Uruvunganzoka rw’Abanyekongo bakomeje kwinjira mu Rwanda batinya ko ikirunga cya Nyiragongo cyangongera kuruka.
Guverineri wa Kivu y’Amajyaruguru, Constatin Ndima, yatangaje ko hashingiwe ku bimenyetso bitandukanye mu bice by’umujyi wa Goma n’imiterere y’ikirunga cya Nyiragongo n’imitingito ikomeje muri ibyo bice, ikirunga gishobora kongera kuruka.
Minisitiri ushinzwe ibikorwa by’ubutabazi, Kayisire Marie Solange, yatangaje ko abantu batuye kuri metero 200 uvuye ku murongo waciwe n’imitingito mu karere ka Rubavu, bagomba kuhava mu gihe babona inzu zabo zatangiye kuzana imitutu.
Imitingito irimo kwiyongera mu Karere ka Rubavu ikomeje guhangayikisha abaturage barimo kwangirizwa ibyabo, uwo ku manywa kuri uyu wa Gatatu tariki 26 Gicurasi 2021 ukaba wangije inyubako ikorerwamo n’ivuriro rizwi nka La Croix du Sud riri mu mujyi wa (...)
Imodoka zitwara abagenzi zibakura mu mujyi wa Gisenyi zerekeza i Kigali zikomeje kubura kubera abazikeneye babaye benshi.
Ubuyobozi bw’Akarere ka Rubavu bwamaze gusaba abakorera mu isoko rya Gisenyi gufunga bakajya gukorera mu yandi masoko.
Ibitaro bikuru bya Ruhengeri byakiriye abarwayi bahimuriwe, bakuwe mu bitaro bya Gisenyi, nyuma y’aho imitingito ikomeje kumvikana hirya no hino yibasiye by’umwihariko Akarere ka Rubavu.
Ubuyobozi bwa Kivu y’Amajyaruguru bukomeje gukora igenzura ku byangijwe n’iruka rya Nyiragongo. Uko hamenyekana ibyangiritse, ni na ko umubare w’abo yahitanye ukomeza kwiyongera.
Impuguke mu bumenyi bw’ibiri mu nda y’isi akaba n’Umwarimu muri Kaminuza y’u Rwanda, Dr Digne Rwabuhungu, araburira abatuye imijyi ya Rubavu na Goma imaze iminsi yibasiwe n’imitingito.
Imitingito ikomeje kongera ubukana mu mujyi wa Gisenyi, abaturage batangiye kuzinga ibyabo bahunga umujyi kuko inzu zirimo gusenyuka ari nyinshi.
Ubuyobozi bw’Ishami ry’Umuryango w’Abibumbye ryita ku Bana (UNICEF) rikorera muri Repubulika Iharanira Demokarasi ya Congo buratangaza ko abana barenga 150 batandukanye n’imiryango yabo, naho abana barenga 170 baburirwa irengero, mu gihe abantu barimo bahunga iruka ry’ikirunga cya Nyiragongo tariki ya 22 Gicurasi 2021 mu mujyi (...)
Impunzi 64 zabyutse zambukiranya ikibaya gihuza u Rwanda na Congo binjira mu Murenge wa Busasamana bavuga ko barimo guhunga imyotsi iva mu mazuku yarutswe n’ikirunga cya Nyiragongo kuwa 22 Gicurasi 2021.
Mu masaha ya saa mbiri n’igice kuri uyu wa Kabiri tariki 25 Gicurasi 2021, ni bwo mu mujyi wa Gisenyi no mu nkengero zaho hatangiye kumvikana imitingito ifite ubukana bwinshi ndetse zimwe mu nzu zitangira kwiyasa izindi zirasenyuka.
Ikirunga cya Nyiragongo cyatwitse amazu abarirwa mu bihumbi, abantu 15 bakaba ari bo ku ikubitiro bamenyakanye babuze ubuzima kubera icyo kirunga.


text:
Hakizimana Yoweli (ibumoso) na mukuru we Rukundo Emmanuel, bavuye kuvoma amazi mu kibaya cy’Umukunguri mu murenge wa Mugina, mu Karere ka Kamonyi kuwa 25 Gashyantare 2014
Nizeyimana Jean Paul w’imyaka 7 ,avuye gutira ishoka yo kwasa inkwi hafi y’ikibaya cya Umukunguri mu murenge wa Mugina, mu Karere ka Kamonyi kuwa 25 Gashyantare 2014
Abanyeshuri bavuye kwiga ku cyigo cy’Amashuri abanza cya Gihinga ,mu murenge wa Gacurabwenge, mu karere ka Kamonyi kuwa 20 Gashyantare 2014
Nshimiyimana Paul atwaye mugenzi we Hakuza ku igare bavuye kwiga ku rwunge cy’Amashuri cya Gihinga ,mu murenge wa Gacurabwenge, mu karere ka Kamonyi kuwa 20 Gashyantare 2014
Abanyeshuri bavuye kwiga ku cyigo cy’Amashuri abanza cya Gihinga ,mu murenge wa Gacurabwenge, mu karere ka Kamonyi kuwa 20 Gashyantare 2014
Abana bato barimo gukina mu rugo mu murenge wa Kamabuye , mu Karere ka Bugesera ku wa 6 Gashyantare 2014
Bamwe mu bana biga kuri Groupe Scolaiare Kamabuye bajya ku ishuri mu murenge wa Kamabuye , mu Karere ka Bugesera ku wa 6 Gashyantare 2014
Itsinda ry’abana barimo kurya umunyenga ku icuguti mu murenge wa Kamabuye , mu Karere ka Bugesera ku wa 6 Gashyantare 2014
Ishimwe Christian w’imyaka 8, ahagaze hagati y’imodoka ibyeri zafashwe na polisi , ku murenge wa gacurabwenge mu karere ka Kamonyi kuwa 20 Gashyantare 2014.
Abanyeshuri bavuye kwiga kuri Groupe Scolaire Gihara ,muri Kamonyi, ubwo bifotozaga banezerewe basubiye mu miryango yabo kuwa 20 Gashyantare 2014
Bamwe mu bana bo ku muhanda barimo kugabana ibiryo basabye muri Resitora iri ku Gisimenti, mu mujyi wa Kigali
Abana bo ku Muhanda aha bari ku Gisimenti bamaze gusangira ifunguro rya nimugoroba.
Pupils hold seedlings during a tree planting exercise at Groupe Scolaire Musenyi in Kayonza District
Children drink milt at Ngeruka Primary School during One Cup Of Milk per Child program in Bugesera Bugesera District
Children drink milt at Ngeruka Primary School during One Cup Of Milk per Child program in Bugesera Bugesera District
Young Rwandan girls during the warmest performance of traditional dance at Kigali Serena Hotel
A group of young Burundian kids born at Mahama refugee camp in Kirehe District.
Abana bato baragiye intama mu murenge wa Kinigi muri Musanze , batuye bugufi na Pariki y’ibirunga
Abana babarizwa mu murenge wa Kinigi mu Karere ka Musanze ubwo berekanaga ubumenyi bafite mu mukino wa Karate muri 2015.
Abana bato Cyiza Jimmy na Ganza Fils bafotowe kuwa 12 Gicurasi 2015 mu murenge wa Kacyiru mu mujyi wa Kigali, ubwo bari baje kureba umukino wahuzaga abanyeshuri bo ku shuri baturiye.
Abana bato Cyiza Jimmy na Ganza Fils bafotowe kuwa 12 Gicurasi 2015 mu murenge wa Kacyiru mu mujyi wa Kigali, ubwo bari baje kureba umukino wahuzaga abanyeshuri bo ku shuri baturiye.
Abana bo mu Kirwa cya Sharita mu murenge wa Rweru mu Karere ka Bugesera, barimo kuroba amafi yo kurya mu rugo. Iki kirwa cyari gituwe n’abaturage basaga 800 muri 2014. Ni kamwe mu duce twari tubayeho nabi cyane kuko muri uwo mwaka, umuntu umwe muri bo niwe wari warize amashuri yisumbuye. Icyo gihe kugera ku kigo nderabuzima byabasabaga urugendo rw’iminota 40 mu bwato butagira moteri. Ibi bikaba byaragiraga ingaruka ku bagore batwite mu gihe bagiye kubyara. byatumye muri 2016 Leta ifata icyemezo cyo kubimurira mu mudugudu wa Rweru Model Village bahabwa inka.


text:
Uburyo bwihuse bwo gukurikirana amakuru yo muri buri karere k'u Rwanda
Twishimiye kubaruriya rugomero rugiyegutangira gukora bizateza imbere ibibihugu by a EAC
Nshimiye urwo rubyiruko rwo mu karere ka Gicumbi kuri ibyo bikorwa bakoze ni rukomereze aho kuko ni urubyiruko rurashoboye kandi nirwo mbaraga zigihugu. Murakoze.
National examinations,2020/2021
Gushaka icyareta cya 2020 2021
mwiriwe gahunda nukwirinda ikyorezo ariko harabantu batabyitaho hari abatambara ubupfuka munwa ubukabari barabukinze ariko abantu birwa barimo kunywa arikingenzi tugomba kwirinda ikyorezo tugakurikiza namategeko yareta
murakoze
Utubari ntitwafunze! Inzoga ziranyobwa, ba gitifu b’utugali bahabwa ruswa bakabareka! None murabona icyorezo kizahagarara gite?
MUMEAMAKURUYOMUBIRUNGA
Mwiriwe neza bavandimwe njyewe nize Agronome hari igitekerezo Mfite cyavamo project ariko nifuza KO mwandangira ahantu nabinyuza ngo ngirwe yuko nabishyira mubikorwa. Murakoze cyane
Ni HITIMANA Daniel umunyeshuri muri G S St FA DE KANSI Abanyeshuri Tugomba kugira uruhare muiterambere ryigihugu
mudukorere ubuvugizi tubone amashanyarazi muri nyamugali umurenge wa mwili muri kayonza
rwose natwe mudukorere ubuvugizi tubone amashanyarazi muri nyamugali umurenge wa mwili muri kayonza
NDASHIMIRA ABAYOBOZI BACU BADAHWEMA GUTEKEREZA IBYATEZIMBERE AKARERE KACU
Mutubwira ikorwa ryumuhanda wa cyakabiri nyabikenke_ndusu aho bijyeze
Mutubwira ikorwa ryumuhanda wa cyakabiri nyabikenke_ndusu aho bijyeze
Mwadusobanurira niba mu karere ka Kicukiro Umurenge wa Kanombe ,Akagali ka Karama Umudugudu wa Karama niba haragenewe ku bakwa amazu aciriritse ? Murakoze
Mwaramutse neza! Mutwigeho nk,abantu twarangije amashuri 3 yisumbuyeu kandi njyewe kucyanjye giti nshaka gukora akazi k,umutekano kuko mbyiyumvamo cyane, midukorere ubuvugizi maze tubashe kubona ibyo twakora. Number ni: 8780700751.Mirakoze!
Murebere hamwe mwige kubantu nice amashuri 3 yisumbuyeu kuko abadafite amashuri 6 yisbuye ntabwo bacibwaho iteka.
Nkunda amakuru yo mu Rwanda cyane!!!
mwiriwe.neza.
dabakuda.
fite.amahi.rweyogukina.
fite.inyaka21.chaka.gucyina..bizaba.icyi?
niwomwuga.chaka?
mumbarize.
dinyagatare.murakoze.
Kujya kwivuza
SEZIBERA Damascene bamufashe arimo atumura urumogi mwisoko rya Birembo mu Murenpe wa Sovu_ Ngororero, le 26.02 .2021 16:00, Bahise bamusikiriza RIB ikorera mu Murenge wakavumu arigukurikiranwa ; intamenya y’ akamasa irigata ubugi bwintorezo.
INEC NUMUKOBWA Cg numugore ?


text:
16/06/2021 : AFERWAR-DUTERIMBERE YIFATANYIJE MUBYISHIMO N’ABANA B’IMPUNZI BO MUMASHYAMBA YA KONGO KUMUNSI WAHARIWE UMWANA W’UMUNYAFURIKA
>
Uwo yari umuyobozi w’ISHYIRAHAMWE AFERWAR-DUTERIMBERE ubwo yari mumuhango wo gushyikiriza abana b’abanyeshuri b’impunzi z’abanyarwanda bari mumashyamba ya KONGO, imfashanyo y’amakayi bakusanyirijwe n’izindi mpunzi ziri hirya no hino ku isi.
Uyu Mubyeyi uyoboye ishyirahamwe ry’impunzi z’abari n’abategarugori AFERWAR-DUTERIMBERE, yakomeje asobanura inkomoko y’umunsi w’UMWANA w’UMUNYAFURIKA , arinako yabwiraga abo bana ko bakwiye gukomeza guharanira no gushishikarira kujijuka n’ubwo bwose babaho mubuzima bugoranye, ko akenshi abantu bagiye baba intwari mubihe byabo, burya babaga baraciye mubihe bikomeye.
Nyakubahwa Présidente wa AFERWAR-DUTERIMBERE yasoje ijambo rye n’ubundi ashimira Abana n’Abarezi babo ubwitange bagira kugirango akanya kose babonye koye kuba imfabusa, dore ko ugereranyije n’uko impunzi zibayeho mubibazo by’intambara, amahirwe yo kwiga aba agerwa kumashyi.
Ni ubutwari bukomeye rero kubona agahenge kose kabonetse abana n’abarezi babo bagakoresha uko bikwiye bagakomeza kwiga.
Umuhango wasojwe n’igikorwa cyo gusabana, Abana Ababyeyi n’abarezi babo basangirira hamwe agatobe k’ibitoki nuko byose bisozwa n’isengesho nk’uko n’ubundi ariryo ryari ryabanje.
UWASIZE Marie Jeanne
DUTERIMBERE -Media


text:
Gusokoza imisatsi nabi biri mu bintu bya mbere bituma icika (soma hano). Abantu bose bafite imisatsi miremire bafite ukuntu basokoza kugirango birinde guca imisatsi yabo. Ku bantu bafite imisatsi ya natural bikagorana kurusha abadefrije. Uyu munsi reka turebere hamwe ukuntu wasokoza imisatsi yawe kugirango wirinde kuyica, waba udefrije cyangwa ufite naturel. Gukoresha igisokozo kinini Mu gihe ugiye gusokoza ni byiza kuba wakoresha igisokozo gifite amenyo manini kurusha icyamenyo mato. Ibi nukubera iyo amenyo yigisokozo yegeranye biroroha kuba wagera aho imisatsi…
Gutega ibitambaro mu mutwe bishobora guterwa n’impamvu nyinshi zitandukanye, yaba imyemerere cyangwa style wambaye urugero nk’amabubu akenshi ajyana no gutega. Cyangwa se ushaka guhindura style ukagerageza ibintu bishya. Kumenya gutega ibitambaro birakugoboka iyo ugize umunsi imisatsi yawe ubona itabereye ijisho. Impamvu iyo ariyo yose ituma ushaka gutega, ushobora kubikora mu buryo butandukanye kandi bwose bwiza. Uyu munsi reka turebere hamwe uburyo 5 butandukanye. Iyi yambere ni iyumuntu ushaka gusiga umusatsi mucye ugaragara. Afunga igitambaro cye agasiga umusatsi mucye imbere style…
Muraho, nyuma yo kwandika Primer, ibanga rituma maquillage imara umunsi wose, abenshi muri mwe mwarayikunze mwifuzako twakomeza kuganira kuri makeup muri rusange. Uyu munsi tugiye kurebera hamwe uburyo bwo gusiga ingohe zawe. Ingohe ni ikintu cy’ingenzi muri maquillage, iyo zikoze neza ntango uba ukeneye gukora byinshi ngo ucye. Iyo zikoze nabi buri wese arabibona. Ikintu kigorana ku ngohe nuko buri muntu aba afite umwihariko w’ingohe ze. Ntango ingohe zose ziteye kimwe ntanubwo ziba zingana. Uko umuntu umwe asiga ize siko…
Gucika kumusatsi no kuvamo ni ibintu abantu bitiranya kandi nyamara bitandukanye. Imisatsi icika ntango iba miremire ngo irenge aho iri. Ariko kuvamo kumusatsi ni ibintu bisanzwe kandi bidashobora kuyibuza gukura. Kuvamo kwimisatsi hari igihe byaba byinshi bikaba byatera ikibazo. Ukibaza uti itandukaniro ni irihe? Turebere hamwe buri kimwe. Kuvamo kumusatsi Abantu bose batakaza imisatsi igera kuri ijana buri munsi. Ni ibintu bisanzwe, buri musatsi uba ufite igihe cyo kubaho cyashira ukavamo hakazamera undi mushya. Ni ibintu bisanzwe ko imisatsi ivamo,…


text:
Rusizi: Abazunguzayi basabwe kwibumbira mu makoperative ngo babone igishoro
Yanditswe na Kanamugire Emmanuel
Ubuyobozi bw’Akarere ka Rusizi burakangurira abakora ubucuruzi bw’akajagari biganjemo abagore mu Mujyi wa Kamembe bazwi ku izina ry’abazunguzayi kwishyira hamwe kugira ngo babashe kongera igishoro kizatuma bakorera mu masoko ya kijyambere aherereye muri uyu mugi bakava mu muhanda.
Abakora ubu bucuruzi biganjemo abagore bavuga ko nta yandi mahitamo bafite kuko nta gishoro cyatuma babona ibibanza mu masoko ahubwo babukora kugira ngo babashe kubona amaramuko.
Niyonsaba Gorethi wo mu Murenge wa Kamembe, yavuze ko acuruza agataro azi neza ko bitemewe n’amategeko ariko abikora kubera ko nta butaka bwo guhinga afite ndetse akaba nta kindi afite cyamubeshaho.
Yagize ati: “Ducuruza agataro hano mu muhanda mu buryo butemewe n’amategeko ariko tubonye aho dukorera twava mu muhanda. Ikibazo ni uko nta gishoro dufite cyatuma dukorera mu isoko rya kijyambere nk’abandi.
N’ibyo tucuruza tubifata amadeni ku bacuruzi bakorera mu isoko rinini badufata bakenda kudufunga twabuze ubwishyu.”
Niyonsaba avuga ko afata amashaza akayacuruza yabona nyungu akayihahisha maze akishyura uwayamuhaye ku ideni. Aramutse abonye igishoro k’ibihumbi nka 100 by’amafaranga y’u Rwanda na we yajya ayatumiza ayo yunguraga abandi akaba aye.
Ati: “Iyo mbonye umpa amashaza y’ibihumbi 10 ngakuramo 11000 nkabona icyo abana bararira. Mbonye igishoro k’ibihumbi nka 100 najya nange nyatumiza ayo nabunguraga nange akaba ayange. Ikifuzo cyange ni ukubona uwamfasha nkabona igishoro nkajya gufata ikibanza mu isoko nk’abandi.”
Ibi abihuriraho na Uwingeneye Patricie wo mu murenge wa Kamembe uvuga ko ubucuruzi bw’akajagari babuhuriramo n’ibibazo byinshi birimo n’impanuka iyo birukanwe n’inkeragutabara.
Ati “Hari igihe wiruka uhetse umwana ugahura n’imodoka cyangwa moto ikaba yakugonga. Usanga twaruze icyo twakora.”
Umuyobozi w’Akarere ka Rusizi, Kayumba Ephrem, yavuze ko amasoko ya kijyambere ari mu Mujyi wa Kamembe arimo imyanya ku buryo uwashaka aho gucururiza yasaba ikibanza akagihabwa.
Bityo ngo akarere kazakomeza kugira inama abacuruza agataro bumve ko guhora birukanka atari byiza.
Ku kibazo cy’abazunguzayi babangamirwa no kutagira igishoro gihagije, Kayumba yavuze ko uruhare rw’ubuyobozi bw’Akarere ari ukubashishikariza kwibumbira mu makoperative kugira ngo biborohere kugana ibigo by’imari iciriritse.
Yagize ati: “Leta igira gahunda yo gufasha abafite ubushobozi buke bw’igishoro, muri izo gahunda harimo no kubabumbira mu makoperative kugira ngo bungikanye ubushobozi.
Niba ucuruza 5000 mukishyira hamwe muri abantu 100 mugakora koperative mugatangira kujya mushyiraho gahunda yo kuzigama, birumvikana muba mufite amahirwe menshi yo gutera imbere mufatanyije.”
Yakomeje agira ati: “Iyo ni yo gahunda nka Leta dushyize imbere. Ubufasha bakeneye mu bijyanye no kongera igishoro, iyo bari mu makoperative biba byoroshye ko bagana ibigo by’imari iciriritse bakabona amafaranga yo kongera igishoro cyabo.
Ikaba ari yo mpamvu tunashishikariza abafite igishoro gito begera inzego z’ubuyobozi kuva ku murenge n’akagari babafashe gukora amakoperative.”
Bamwe muri aba bagore b’abazunguzayi bubakiwe irerero basigamo abana babo igihe bagiye gushaka imibereho. Bavuga ko mu gihe kingana n’ukwezi n’igice rimaze baribonamo inyungu kuko ryabaruhuye imvune bahuraga nazo igihe bakoraga babahetse.
Ababasigaga mu baturanyi na bo bavuga ko basigaye bakora umutima uri mu gitereko kuko mbere batabaga bizeye umutekano wabo n’ubuzima bwiza.


text:
Si kenshi ukwezi kwa kabiri kugira iminsi 29.Ubusanzwe kugira 28.Umunsi nk’uyu uba rimwe mu myaka 4.Hari abawufata nk’amahirwe ya nyuma maze bakaraguza umutwe muri za Loto na Tombola.Abacuruzi na bo bakongera za promotions, dore ko muri uku kwezi n’amafaranga aba ari ingume.
Naho abavutse kuri iyi tariki,bahabwa icyizere cyo kuzaba abantu b’imbonekarimwe(hommes d’exception).Ku isabukuru yabo bakabyibutswa ngo batazaba ibitoryi cyangwa abagabo-mbwa(hommes de peu de valeur).
Kubera iyo mpamvu,ngo hari n’abagore babibarira ku buryo bazabyara kuri iyo tariki.Nk’uko tubikesha ikinyamakuru normandie-actu.fr, hari urugo rwo muri Norvège rwabigezeho rubyara abana batatu kuri iyo tariki mu myaka itandukanye. Byatumye bashyirwa mu gitabo cy’abaciye agahigo(Guiness des records).
Ubutaha,umunsi nk’uyu aho umwaka ugira iminsi 366(année bissextile) uzongera kuboneka vuba muri 2020.Mu Rwanda bizahurirana na cya gihe cya Vision 2020.Ese hazaba hagaragara irihe zuba?
By P.B


text:
YASUWE 58
Ntibisanzwe ko itungo ry’inkoko rikundwa urukundo rutari urwo kuribyaza inyungu, ariko umugabo umwe wo muri Kenya yatunguye benshi mu muhango udasanzwe wo gushyingura inkoko ye aho yabanje kuyisengera, akayiririra, agasabira ibihano uwayishe yarangiza akayishyingurana n’amagi yayo12 akaniyemeza kuzajya ayikorera umuhango wo kuyibuka buri mwaka.
Iyi nkoko ya Victor Omulai yapfuye kuwa 19 Nzeli 2019. Iby’urupfu rwayo byabaye inkuru y’incamugongo kuri nyirayo ngo kubera amateka bari bafitanye nk’uko yabitangarije Nairobnews dukesha iyi nkuru.
Uyu mugabo wo mu gace ka Maji Mazuri gaherereye Lugari yagize ati: “Nkunda inkoko cyane. muri 2018 naguze inkoko 7 ntangira kujya nzitaho. Abajura baje kuziba nsigaraana iyi yonyine. Ubu yari imaze gutera amagi 12, nari ntegereje ko iyararira ikororoka.”
“Urupfu rwayo rwaturutse ku bikomere yatewe n’umugiranabi w’umuturanyi wayikubise. Ntiwabyumva, ariko njye ndababaye cyane kuko uyu yari umuvandimwe.”
Mu kuyishyingura, Victor yacukuye imva ireshya na centimetero 91 ayizingira mu mwenda hamwe n’amagi yayo 12 abona kuyishyingura. Ku gituro cyayo yanditseho ati: “Rass Hen 2019”. Ibi byose byabanjirijwe n’amasengesho, indirimbo, igitambo cya misa n’ibindi byose bikorwa mu muhango wo gushyingura muri Kenya


text:
Ubusanzwe, umuntu wese anezezwa no kugira umuryango utekanye: ubasha kubona ibitunga abawugize, kwambara, kwiga, kwivuza ndetse no kuzigammira ejo hazaza. nyamara ibyo siko bihora bimeze ahubwo habaho igihe umuryango utewe nibibazo bitandukanye bisaba bene wo kubishakira ibisubizo
Ese ni iki ukora iyo mu muryango byahindutse?
Joanna aradusangiza ubuzima yanyuzemo.
Mu mwaka wa 2008 nashakanye n’umugabo w’umusirikare. Ibi bisobanuye ko nari mfite icyubahiro ndetse natembereraga aho nshaka. Buri rugendo najyagamo hari icyo nungukaga, inzu nziza yo kwishimiramo n’ishema ryo guhura nabantu benshi.
Nubwo byari bimeze bityo, mbasha kujya ku rusengero, mfite itsinda ryiza dusengana, abana bajya mu irerero (crèche), naje kugera aho birahinduka ubwigunge buraza. Amafaranga arashira. Umubabaro waraje ushinga imizi ndakubitika, incuti zinshiraho,umutima wanjye ucika intege kuko ubuzima bwari buhindutse.
Umunsi umwe naje gutekekereza kuri ubu buzima ndimo, nyuma nibuka icyo Dawidi yavuze muri Zaburi 27:4
“Icyo nsaba uwiteka ni kimwe nicyo nzajya nshaka, ni ukuba mu nzu y’Uwiteka iminsi yose nkiriho, nkareba ubwiza bw’Uwiteka, nkitegereza urusengero rwe."
Mbega ukuntu aya magambo ari meza! Iyo usomye zaburi ya 27 yose, ubona ko Dawidi yizeraga Imana ko igomba kumukiza mu gihe abanzi bamuhagurukiye. Yari afitiye Imana icyizere. Ndahamya ko yabonaga abamurwanya ari benshi ku rwego rwo .(reba 27:2,3,12)
Ariko ikintu twavuga muri ibi bibazo Dawidi yari arimo, yari afite ishyaka ryo gushaka Imana. Yashakaga kumva ijwi ry’Imana. Yashakaga gutegereza Imana. Akaguma hafi yayo.
None rero iyo nza kuba mu cyimbo cya Dawidi, nari kuba mpangayitse, nari kuba nibaza uburyo nacika abagizi ba nabi bankurikiye. Nari guhamagara incuti zanjye zikamfasha. Kugeza ubu ntangiye kumva impamvu Dawidi yanditse aya magambo.
Joanna yakomeje avuga ati: “Nubwo ntafite abanzi bagaragara banyiruka inyuma nk’uko Dawidi byari bimumereye, abanzi banjye ni abo mubitekerezo. Ngaya amazina yabo: guhangayika no kwigunga. Aba banzi banjye, bashaka gufata inzu yanjye(umutima) bakayihindura iyabo.”
Bityo rero ndakomeye nka Dawidi, sinshidikanya koImana irinda umutima wanye na roho abanzi bankurikiye. Uku niko kuri kunyemeza ko ubuzima bwo mw’isi buhinduka, bigenze bityo rero hari icyakorwa. Wasenga iri sengesho.
Mana yacu,uri mwiza, uri uwo kwizerwa. Ngushimiye ko wemeye ko nza mu nzu yawe kugirango mparuhukire, reka ubwiza bwawe bungaragarire Data. Mbabarira aho nibagiwe kugushaka mbere y’ibindi byose. Nshoboza kukumenya uwo uriwe no gusobanukirwa imigambi myiza ufite ku buzima bwanjye. Ndagukunda kuruta abandi bose. Amen.
Wakwibaza ngo kubana n’Imana ni gute? Ni ukurwana intambara yo kuyegera no kuba hafi yayo. Kuko yo ubwayo Iravuga iti: (nyizera, ndumva! Kandi ndasubiza)
Twanzuye tuvuga ko mu gihe duhuye n’ibibazo mu muryango, ibibazo by’ubuzima, tujye dutera intambwe yo kwegera Imana ni incuti yacu y’inkoramutima kandi iyaduhaye yesu akemera kudupfira urupfu rubi ku musaraba, ntiyabura kuduha ibyo dukeneye byose.
Source: www.croire.com
[email protected]


text:
Bamwe mu bagabo bo mu kagari ka shori Umudugudu wa Myiha mu murenge wa Muhororo bavuga ko bahisemo gushinga igikoni cy’umudugudu nk’abagabo bamaze gusobanukirwa n’ubufatanye bw’umugore n’umugabo mu kurera umwana, bityo biha intego yo kurandura imirire mibi yabonekaga muri aka gace bishingira igikoni cy’umudugudu gihurirwamo n’abana bari hagati y’imyaka ibiri n’itanu.
Aba bagabo bavuga ko basobanukirwa icyo uburinganire buvuze ndetse n’icyo bumaze, maze batera intabwe batangiza igikoni cy’umudugudu ari abagabo batanu abandi bagenda baziraho, ibintu bavuga ko byagabanije ikibazo cy’igwingira bari bafite mu bana bato kuko mbere byaharirwaga abagore gusa.
Nsabimana Jean Baptiste ni umwe muri aba bagabo, yagize ati "Twasobanukiwe neza ko kwita ku bo twabyaye atari ubuganzwa, dufata iya mbere twihuriza hamwe twubaka igikoni cy’umudugudu nk’abagabo, tugahuriza hamwe ibyo tweza tugatekera abana bacu dufatanije n’abagore kandi tubona bimaze kugira akamaro kuko abana barya neza bikabarinda kuba barwara bwaki cyangwa bakagwingira. Ibi kandi tubifatanya no gufasha abo twashakanye indi mirimo itandukanye yo kwita ku bana, byaba ari ukubaheka cyangwa kuboza mbese byose turabikora kandi ntacyo bidutwaye".
Ngirimana Jean Marie Vianne ni umuyobozi w’iri tsinde, yagize ati "Twatangiye iyi gahunda turi abagabo batanu nyuma n’abandi bagenda biyongera, ubu tugeze kuri 13 ariko hajemo n’abagore nabo turafatanya tugahura tugategura ibiryo abana bakarya indyo yuzuye tugaha abana. Twabitangiye mu mudugudu wacu harimo abana barenze batandatu kuri ubu hasigayemo babiri kandi nabo mu minsi iri imbere uko abajyanama b’ubuzima babitubwira bazaba batangiye gukira. Ibi rero bidutera imbaraga zo gukomeza gahunda twatangiye yo gufatanya n’abagore bacu kwita ku bana twabyaye mu buryo bwose bushoboka nta murimo duhariye umugore".
Akomeza avuga ko bagikomeza gushishikariza abagabo bumva ko kuba baza bagategurira abana babo indyo yuzuye ari ubuganzwa, kureka iyo myumvire bakaza bagafatanya na bo guteza imbere imiryango yabo.
Umuyobozi w’Akarere ka Ngororero wungirije ushinzwe imibereho myiza y’abaturage
Mukunduhirwe Benjamine, avuga ko ikibazo cy’ingwingira cyari gihari ariko kiri kugabanuka, bavuye kuri 56% bageza kuri 24% gusa avuga ko imibare ikiri hejuru ariko nanone kugabanuka byatewe n’ingamba zagiye zifatwa.
Yagize ati "Hari ingamba zitandukanye twagiye dufata harimo guha amatungo magufi abantu bari mu cyiciro cya mbere n’icya kabiri. Undi mwihariko dufite n’uko dufite abagabo twigishije kandi bakabyumva, kuri ubu bakaba nabo bitabira igikoni cy’umudugudu mu mirenge umunani".
Mu igwingira ry’abana, Akarere ka Ngororero muri raporo ya 2015 kari ku kigero cya 56% naho mu bushakashatsi bwakozwe muri 2019 kari kuri 48%. Raporo yakozwe mu cyumweru cyahariwe umwana n’umubyeyi basanze bari ku kigero cya 24%. Mu mwaka wa 2020 bari abana 375 ariko kuri ubu bageze kuri 66 .


text:
Umuratwa Priscillah, umuririmbyi ukorera umuziki muri Leta Zunze Ubumwe za Amerika arateganya kuzaza mu Rwanda gukora igitaramo gikomeye amenyekanisha album ye ya mbere.
Princess Priscillah akunzwe mu Rwanda mu ndirimbo ziganjemo izo yaririmbye ageze muri Amerika nka ‘Icyo Mbarusha’, ‘Nka Paradizo’ na ‘Ntacyadutanya yafatanyije na The Ben’.
Amaze iminsi atunganya indirimbo zizasohoka kuri album ye ya mbere atarabonera izina ndetse ko imishinga imwe agiye kuyishyira hanze ikurikiranye. Yizeye ko nayishyira hanze izamufasha kwagura umuziki we ukamenyakana no mu bihugu bitariu u Rwanda.
Ati “Ni album nashyizemo imbaraga nyinshi, ndifuza ko yamfasha kumenyekana ku rundi rwego. Gahunda mfite ni ugukora indirimbo ziganjemo iz’Icyongereza, nibyo mbona bizamfasha kugera kugera aho nifuza.â€
Yongeyeho ati “Ni gahunda mfite, album izagaragaraho indirimbo ziri mu Cyongereza mu rwego rwo kurenza imipaka umuziki wanjye n’umuziki nyarwanda muri rusange. Nzakora ibitaramo mu rwego rwo kuyimurika nirangira, n’icyo mu Rwanda kirimo ntakabuza.â€
Priscillah yavuze ko atahita atangaza igihe ndakuka azazira mu Rwanda gukora iki gitaramo kuko akinoza neza indirimbo icumi zigomba kuzagaragara kuri album ye ya mbere.
Uyu mukobwa agiye gusohora indirimbo yise ‘Na na na’, igizwe n’amagambo yiganjemo ayo mu rurimi rw’Icyongereza ndetse niyo ya mbere mu zigize album ye igiye kujya hanze ikoze muri ubu buryo. Yari aherutse gutangaza ko azasohora iyitwa ‘Warandemewe’ nayo yamaze gutunganywa.
Ati “Nyuma yo kwicara n’itsinda ryanjye twasanze iyitwa ‘Na na na’ byaba byiza isohoka mbere bitewe n’uburyo ikozemo n’igihe tugezemo cya summer [Icyi]. Iyi ndirimbo kandi izaba ahanini yiganjye mu rurimi rw’Icyongereza, nayo iri kuri album yanjye. Abafana bayitegereze nzayisohora bidatinze.’
Princess Priscillah yerekeje muri Leta Zunze Ubumwe za Amerika ku itariki ya 6 Kanama 2013 aho yagiye gukomereza amasomo ye ya kaminuza. Atuye muri Leta ya California ari naho yiga ibijyanye na International Relations.


text:
Kuri uyu wambere, Papa Francis yatangaje ko azabyutsa inyandiko zimaze igihe kirekire zibitswe i Vatican zerekeye Papa Pius XII, wari Papa mu gihe cy’intambara ya Kabiri y’isi ndetse unashinjwa kuba yararuciye akarumira mu gihe abanazi bicaga abayahudi babarirwa mu ma miliyoni.
Amakuru dukesha urubuga cbn avuga ko Papa yavuze koKiliziya idatewe ubwoba no gusubira inyuma mu mateka ndetse ko ku bw’iyo mpamvu, inyandiko zagiye zibikwa zizashyirirwa ahagaragara abashakashatsi uhereye ku wa 2 Werurwe, 2020.
Ubusanzwe, Vatican itegereza imyaka 70 nyuma y’urupfu rwa Papa kugirango ifungure ububiko bw’inyandiko bwe, ariko abantu batari bake bakomeje kotsa kiliziya igitutu ngo ifungure inyandiko za Pius mu gihe abarokotse Jenoside yakorewe Abayahudi bakiriho.
Nubwo Papa Francis yemeye kubyutsa izi nyandiko ariko, yahagaze ku murage wa Pius, avuga ko ibyo yakoze benshi babikabirije ariko anavuga ko Papa Pius yagiye ahura n’ibibazo by’ingorabahizi bitandukanye akenshi byanamusabaga gufata ibyemezo bitoroshye aribyo benshi bafashe nko kwanga kugira icyo akora ngo akemure ibibazo byari bihari.


text:
EPISODE 6: Superstar agize amahirwe adasanzwe abonye umuntu umuha ibihumbi 100
Umwanditsi: NIYONZIMA Eric – A rubay writer
Abo bantu bahise bagenda gusa Superstar arushaho guhangayika kuko yibazaga inzira biri bunyuremo ngo abone amafaranga yo gufunguza umubyeyi we bikamucanga. Yaratuje, ariruhutsa, muri we atangira kwiremamo ibitekerezo byiza bimuha icyizere cya buri kanya. Wa mukobwa yahise amusesekaraho ni uko aricara ahita abaza Superstar n’amatsiko menshi avanze n’umujinya ati:
“Niko wa musore we, ni ibiki wankoze koko?”
Superstar “Hmm …. none se Lilia, ni iki nakora ku cyizere cyanjye cy’umunsi koko? Ntubizi koko ko undekuye nagwa muri kano kanya.”
Uwo mukobwa yahise yumva yasiribanga Superstar ni uko aramubwira ati:
“Ubundi se ni iki cyakubwiye izina ryanjye? Hm nako wari wantwariye irangamuntu. Ubundi unshakaho iki?”
Superstar n’umutima mwiza uciye bugufi yahise abwira Liliane ati:
“Ariko rero nawe irangamuntu yanjye wari wayitwaye… uretse ko izina ryawe nari nanarisomye ku gakufi wambaye kuva twahura, gusa ntabwo nari nizeye ko ari ko witwa. Wansabye ko wamenya izina ryanjye nguha irangamuntu yanjye, nanjye natwaye iyawe kuko narinkeneye gushimangira uko witwa”.
Umukobwa yanze kubyemera asaba Superstar ko yamubwiza ukuri kwatumye abikora. Superstar yahise avugana gushira amanga agira ati:
“Mu by’ukuri ntabwo nigeze nkwizera nanjye, ariko naranakwizeye rero kuba nashidikanyaga. Lilia, nari nabibonye ko kwinjira muri gare hari gusabwa irangamuntu buriya hari ikitagenda neza. Nahise mpinduranya irangamuntu yanjye n’iyawe yari inyuma mu isakoshi yawe kugira ngo nuza kureba ugasangamo iyanjye uhite ugaruka hano. Ndabizi ko ibyo nakoze bidakwiye, cyane ko nabangamiye uburenganzira bwawe. Nakumenyereye pe, gusa umbabarire kuko muri kano kanya ntabwo ndi kuyoborwa n’amarangamutima. Bwari uburyo bwiza bwo kugira ngo ntakubura kandi mbona nkwiye kukugiriraho umugisha. Nawe impamvu wahise uhaguruka ukagenda ni uko utanyizeye, basi ni kimwe kimwe reka twizerane bwa rimwe.”
Superstar yahise amusubiza irangamuntu ye na we amuha iye arangije aramubwira ngo:
“Umbabarire Lili, ikintera gukora ibi no kukwitwaraho gutya ni uko ntaho mfite ho kujya, nta n’uwo mfite wo gusanga.”
Superstar yahise atangira kuganirira Liliane inkuru ye yose uko yagenze, impamvu ari i Kigali, ukuntu yaretse ishuri n’ukuntu se wabo yamutereranye, byose arabimubwira n’ukuntu yibwe utwe twose. Mbega atura Liliane agahinda ke kose ni uko asoza kuvuga amarira yabunze mu maso y’uwo mwali. Kwiyumanganya imbere y’uwo mukobwa ntiyari akibishobora ahubwo na we yaratekereje abona ari gushyira umwali w’abandi mu byago amubuza gutaha iwabo mu rugo ni uko ahita abwira Liliane ati:
“Mu by’ukuri twahuye ntakuzi, numva ngukunze nkikubona. Nubwo gukunda umuntu bitari muri gahunda zanzanye cyangwa ngo zibangamire impamvu ndi i Kigali, gusa gukunda umuntu biza bitunguranye nk’imvura yo mu Iki kandi ntabwo umuntu abitegeka. Sinagendeye ku mashuri ufite, cyangwa imyaka ufite cyangwa icyiciro cy’ubukungu urihoo… nanjye nabonye byikora”
Liliane yari yabuze icyo avuga ahubwo yitegerezaga uwo musore bahuye nka kibona umwe akumva atangiye no kutisobanukirwa. Yashidutse yahanye na Superstar ikiganza bazezeranaho ni uko Superstar amubwira ko n’ikindi gihe nibahura azamushimira ku bw’ifunguro yahawe, ndetse n’umwanya yahawe. Batandukanye nta n’umwe uhaye undi numero, batandukanye nk’abatigeze bamenyana.
Superstar yari ari kubona amasaha ari kwihuta by’akataraboneka, iminsi yo ikiruka amasigamana maze bikamutera guhangayika no kwibaza inzira ibintu biri bunyuremo bikamuyobera. Byageze mu masaha y’umugoroba Superstar akiri kuzerera muri Nyabugogo yifashe mu mifuka nk’utagira aho abarizwa. Yumvise ananiwe aragenda yicara ku ntebe yari yegereye aho bacururiza ibikoresho by’ubwubatsi, yubika umutwe areba ku mano arangije ashyira amaboko ku mutwe biramucanga. Hashize umyanya hahita hasohoka umugore gusa bigaragara ko ategereje umuntu. Superstar yahise yumva uwo mugore yivovota ngo umukarani yatinze. Superstar yahise yitegereza uwo muntu arangije aramubwira ati:
“ESE Mama ko uwo mukarani agutengushye ntagutindira?”
Uwo mubyeyi yahise ahindukira areba Superstar maze aramubwira ati:
“Bireke mwana wa! Ubu ndi guta igihe rwose.”
Superstar yahise abaza uwo mugore niba adakora mu igaraje Ikaaze, uwo mudamu yaratunguwe cyane yibaza ukuntu uwo musore abimenye biramucanga gusa ntiyabitindaho ahita abwira Superstar ati:
“Mwana wanjye buriya umugabo antumye ibi byuma byo guhindura kandi birihutirwa!”
Superstar yahise akomeza aravuga ati:
“N’uburyo mwakira neza ababagana, mwaretse nkabatwaza se cyane ko muri kwihuta mutategereza kandi nanjye nta byinshi byo gukora mfite.”
Kuko uwo mugore yari yakerewe yahise yemera Superstar aramutwaza bagenda baganira, ari nako uwo mugore ahita abaza Superstar ukuntu yamenye ko akora mu igaraje Ikaaze Hassan. Superstar yamubwiye ko yabisomye ku gikarito uwo mugore yari atwayemo ibyuma agira ati:
“Namaze kubisoma, mpita mbyizera ko ariho ukora ndangije ndabikubwira nsanga nibyo. Kuko akazi nkora kansaba kwizera ikintu cyose mpamije n’umutima wanjye ko ari cyo”.
Uwo mugore yahise yumva agize amatsiko menshi yo kumenya icyo uwo musore akora ni uko ahita abimubaza, Superstar amubwira ko ari Umujyanama w’abantu mu by’iterambere ry’Ubukungu. Ati:
“Ako ni akazi nishyurirwa n’ubu nari nicaye hariya ntegereje umukiliya nyuma y’iminsi ibiri nta mukiliya mbona.”
Uwo mudamu yumvise amugiriye impuhwe n’ukuntu amutesheje akazi ke gusa nabwo agira no gushidikanya ko yaba ahuye n’umutubuzi mu buryo atazi gusa aryumaho kuko uwo yari umuntu umutwaje. Ntibyatinze bahise bagera ku igaraje, nuko Superstar aba ahagaze gato abona uwo mugore asanze umuntu wari uri kuganira na mugenzi we bigaragara ko yariwe mugabo we. Uwo muntu wavuganaga n’umugabo w’uwo mugore, yari afite agahinda kuko imodoka ye yagize ikibazo kigiye gutuma atanga ibihumbi 500 ngo ikire, akumva ni imibare mike kuko mu gaciro kayo itari irengeje miliyoni 3 kandi isa nkikoreshejwe igihe kinini. Umugabo wa wa mugore yahise avuga ati:
“Rwose iyi modoka, uretse kuba wayijyana mu rugo ikahasazira naho ubundi urayitangaho amafaranga aruta ayo wayiguze. Nanjye sinkwizeje ko nayikora ngo ikire kereka igutwaye akayabo, rero nkugiriye inama wayijyana mu rugo igasaza.”
Superstar yakomeje kwitegereza abo bagabo, akurikiza n’ibyo abakanishi bamwegereye bavugaga ahita yihuta asa nk’uhangayitse cyane kandi yahagira aba abwiye umugabo n’umugore we ati:
“Ndabashaka byihutirwa. Ni iminota itanu gusa, ni ikibazo namwe cyabagiraho ingaruka, ni igisubizo cy’ibibazo byose mwibaza”.
Bahise barebana barumirwa nuko Superstar ahita abakurura abajyana ku ruhande ahitaruye, maze ahita atuza aba umuntu usanzwe yifata neza nk’ugiye gusenga maze abanza kubareba akanya nta jambo abavugisha. Umugabo atangiye gusa nk’urakara ngo abaze icyo abahamagariye… Superstar ahita ababwira ati:
“Nitwa Mutabazi Gad, nkora akazi k’ubujyanama mu bukungu ni na ko kantunze. Ndikorera ku giti cyanjye.”
Uwo mugabo –“None se ibyo bihuriye he no kuba udukunkumuye nkaho ishyamba rihiye?”
Superstar yahise amubwira ati:
“Imodoka zo mu bwoko bwa Nissan nk’iriya uriya mugabo azanye gukoresha, zirahenda kandi zirakomera. Yego wenda ibyuma byazo biboneka gake, ariko ni imodoka zikundwa n’abazizi. Rero hari ibintu bibiri wa mugabo we; icya mbere ushobora kugura iriya modoka ukajya uyikuramo ibyuma kuko ibyo byakungura 50 % byayo waba wayiguze, icya kabiri ushobora kugura iriya modoka, ugashaka ibyuma n’iyo byaguhenda cyangwa bikakugora kubibona ariko ukazunguka 150%. Ese mugabo nkubaze, ari ukugura imodoka amafaranga atarenze miliyoni 1.5 ukazakuramo hagati ya milioni 3 na miliyoni 6 niyo byagutwara igihe, urumva bihuriye he no kureka umukiliya akagenda nawe nta cyizere ahawe ko imodoka ye izamugirira akamaro?”
Hashize akanya nta we uvuga ni uko uwo mugabo ahita avuga ati:
“Ubundi se wowe uvuye he, kandi uzi iki ku kazi nkora?” [abivuga ashaka kugenda gusa umugore ahita amugarura].
Superstar yahise yongera abwira uwo mugabo ati:
“Buriya mumeze nk’abaganga, kubwira umukiriya ko icyuma cye kitazongera gukora ni nko kubwira umurwayi ko indwara ye itazakira akwiye kujya mu rugo agategereza urupfu! Genda uhe uriya mugabo icyizere cyo kunguka mu cyuma cye cyamuhenze cyangwa umuhe icyizere cyo kutaviramo aho”.
Uwo mugabo yahise ajya kuvugana n’umukiriya agaruka abaza Superstar ikintu cyatuma amwizera, Superstar amubwira ko amuha irangamuntu mu rwego kugira ngo amuhe inshingano yo kuzashakira ibyuma imodoka no kuyobora icyo gikorwa mpaka kibyaye inyungu ya 150%. Superstar yahise asaba amafaranga ya service n’ubufatanye, ahabwa ibihumbi 100 gusa agenda asize irangamuntu. Yahise yihuta ajya i Remera agura costume yuzuye ku bihumbi 25, agura inkweto z’ingozi ibihumbi 20, agura n’agakapu ko mu ntoki ku mafaranga ibihumbi 10 ndetse na telephone y’ibihumbi 40, asigarana ibihumbi 5 gusa abikomeraho, yemera kurara ku muhanda.
Ese ko Superstar yari abonye amafaranga, kuyagura biriya bintu byari ngombwa?
Ese ibyo yiyemeje no gutanga ibyangombwa bye, biracura iki?
NTUGACIKWE NA EPISODE 7
Yanditswe na NIYONZIMA Eric – Rubay writer.
Yatunganijwe n’itsinda ry’ubwanditsi rya www.rubay.rw RUBAY (Rubay Stories).
A story powered by www.umuseke.rw
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
UMUSEKE.RW


text:
Abaturiye Pariki ya Gishwati-Mukura barashima iterambere bagejejweho
Umushinga wa LAFREC wari ufite inshingano zo gusana icyanya cya Parike ya Gishwati-Mukura, ushojwe nyuma y’imyaka itandatu abaturiye iyo Pariki bahawe ubushobozi butuma batandukana no kuyijyamo bakurikiyemo ubuki, ubwatsi n’amazi.
Umuyobozi w’ikigo cy’igihugu cyita ku bidukikije REMA, Kabera Juliet, avuga ko umushinga wa LAFREC wafashije abaturiye icyanya cya Gishwati-Mukura kubona inzuri zikoze kurusha uko bajyagamo gushaka ubwatsi, bahawe amazi, bahabwa aho bororera inzuki ndetse n’aho kubucururiza hamwe no gufata neza ubutaka bwabo, hakorwa amaterasi y’indinganire ndetse no gutera amashyamba.
Abaturage baturiye Pariki ya Gishwati-Mukura bemera ko ibikorwa byo gusana icyo icyanya byatumye umusaruro w’ibikomoka ku buhinzi n’ubworozi byiyongera kuko bakorewe inzuri nziza kandi zifite amazi, ubutaka bwabo burindwaho isuri.
Havugimana utuye mu Murenge wa Mukura, Akarere ka Rutsiro avuga ko umushinga LAFREC wabahaye inka, bivuze ko ubutaka bwabo bwagizwe ubuhumekero bwa Pariki.
Ati "Twahisemo kubukoreraho ubworozi kuko kubuhingaho twasanze bigira ingaruka kuri Pariki n’inyamaswa zazaga kutwonera.”
Ubuyobozi bwa REMA buvuga kandi ko umushinga wa LAFREC usize umurage urambye wo kugarura urusobe rw’ibinyabuzima no guhangana n’imihindagurikire y’ibihe mu Rwanda, hamwe no guhindura imiterere ya Gishwati-Mukura yagizwe parike nshya y’igihugu n’icyanya UNESCO ifata nk’urusobe rw’ibinyabuzima biteza imbere ubuzima bw’Abanyarwanda barenga 40.000.
Umushinga umaze imyaka itandatu wita ku bikorwa byo gusana Gishwati wongereye agaciro k’ibiti, ushyiraho ahantu hashya h’ibikorwa remezo, kandi bituma igihugu kirushaho guhangana n’imihindagurikire y’ikirere.
Kuva mu mwaka wa 2015, Guverinoma y’u Rwanda ibinyujije muri REMA yashyize mu bikorwa umushinga wo gusana no kubungabunga amashyamba (LAFREC) ku nkunga y’ikigo cy’ibidukikije ku isi (GEF) binyuze muri Banki y’isi.
Muri 2017, umushinga waguwe ku nkunga y’ikigega cy’Amajyambere cya Nordic hagamijwe kunoza imikorere no kuramba kw’ibiti bitwikwamo amakara.
Juliet Kabera avuga ko umushinga wa LAFREC warinze abaturage konona amashyamba, agira ati “Umushinga LAFREC wadufashije gusubiranya amashyamba yari yarangirijwe n’abatema ibiti, abacukura amabuye y’agaciro mu buryo butemewe, ndetse iyo uyu mushinga utaza ishyamba rya Pariki ya Gishwati-Mukura bari kuba bararimaze baritema, ariko ubu, ryarenze kuba Pariki rinashyirwa mu byanya birinzwe ku Isi na UNESCO”.
Akomeza agira ati "Turashimira abaturage bagize uruhare mu mushinga, abafatanyabikorwa bacu babishyira mu bikorwa ubwitange n’umurimo wabo, ndetse n’abafatanyabikorwa bacu batera inkunga barimo ikigo cy’ibidukikije ku isi, Ikigega cy’iterambere cya Nordic na Banki y’isi ku nkunga yabo, kuko umushinga utafashije gusana icyanya no kugarura urusobe rw’ibinyahuzima gusa, ahubwo wafashije ibihumbi by’abaturage kwiteza imbere".
Umuyobozi wa Banki y’Isi mu Rwanda, Rolande Pryce, ashima Leta y’u Rwanda ku mbaraga ishyira mu kwita ku bidukikije.
Ati “Binyuze muri uyu mushinga, twashyigikiye ingufu z’u Rwanda mu gukoresha ubushobozi bw’amashyamba ndetse n’ibinyabuzima byo ku isi, mu rwego rwo kugabanya ubukene, kugira uruhare mu kuzamura ubukungu, no gushimangira serivisi z’ibidukikije mu karere ndetse no ku isi hose.”
Kugarura imiterere ya Gishwati-Mukura yari yarangiritse mbere, byongereye agaciro umusaruro n’ibidukikije.
Uwo mushinga watumye hasanwa Hegitari 603 za zone ya parike ya Gishwati-Mukura, hasanwe Hegitari 32 z’ubucukuzi bw’amabuye y’agaciro, Hegitari 283 z’ibiti byatewe imbere muri Pariki, hatewe Hegitari 634 z’ishyamba rusange, Hegitari 446 z’ubutaka zagizwe ubuhumekero bwa Pariki.
Ingo 219 zo mu Karere ka Nyabihu zahawe amazi meza, na ho abantu 3,530 bahawe amazi meza mu bigo bya Leta nk’amashuri n’ ibigo nderabuzima.
Mu Karere ka Rutsiro ingo 2,849 zatewe inkunga binyuze mu bikorwa byo kuzamura imibereho hatangwa inka 791, ingurube 104, ihene 720 n’intama 3,011, ingo 30 zo mu Karere ka Ngororero zahawe amashanyarazi akomoka ku mirasire y’izuba, na ho 53% by’abungukiye mu mushinga ni abagore.
Bubatse ubushobozi bw’iteganyagihe hashyirwaho Sitasiyo 22 za ‘hydrometeo’ ndetse hashyirwaho sisitemu 13 zo gukingira inkuba ku bigo bya Leta.


text:
Umugore warumaze igihe gito akoze ubukwe yiyemerera ko we nu mugabo iyo bageze mu gikorwa cyo gutera akabariro umugabo abura igitsina cyu mugore.
Atangaza avuga ko ashobora kuba yararozwe n muhungu bakundanye kera wanamwishyuriye amashuri ye yose,nyuma yaje kwanga uwo musore yishakira undi gusa ntibari kubasha gutera akabariro.
Bikomeje kuba amayobera mubijyanye ni gikorwa cyo gutera akabariro kuko iyo bakigezemo umugabo ashaka igitsina akacyibura.bityo urugo rwabo ntirwishimye na gato .
Baje kwitabaza umuvuzi gihanga kugirango barebeko babasha kugatera nyuma y’igihe kitari gito batabasha gukora igikorwa cyabashakanye.